hotchpotch/miracl-hf-unified huggingface dataset:
মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
মুকেশ ১৯৫৭ সালের ১৯ এপ্রিল জন্মগ্রহণ করেন। তার পিতা ধীরুভাই অম্বানী এবং মাতা কোকিলাবেন অম্বানী। চার ভাইবোনের মধ্যে মুকেশ সর্বজ্যেষ্ঠ। তার ছোট ভাই অনিল আম্বানি এবং দুই বোন দীপ্তি সাল্গাওকার ও নিনা কোঠারি। আম্বানি পরিবার ১৯৭০ এর দশক পর্যন্ত মুম্বইয়ের ভুলেশ্বরে বসবাস করত। ধীরুভাই পরবর্তীতে কলাবাতে "সি উইন্ড" নামে একটি ১৪ তলা অ্যাপার্টমেন্ট ক্রয় করেন। মুকেশ ও অনিল সেখানে তাদের পরিবারের সাথে কিন্তু ভিন্ন দুটি তলায় বাস করতেন।
মুকেশ মুম্বইয়ের পেদার রোডের হিল গ্রাঞ্জ হাই স্কুলে পড়াশুনা করেছেন। সেখানে তার ভাই অনিল এবং তার সহযোগী আনন্দ জৈনও তার সহপাঠী ছিলেন। তিনি ইনস্টিটিউট অব কেমিক্যাল টেকনোলজি (ইউডিসিটি) থেকে কেমিক্যাল ইঞ্জিনিয়ারিং বিষয়ে বিই ডিগ্রি লাভ করেন। মুকেশ পরবর্তীতে স্ট্যানফোর্ড বিশ্ববিদ্যালয়ে এমবিএ সম্পন্ন করতে ভর্তি হন কিন্ত তার পিতার রিলায়েন্স প্রতিষ্ঠায় সাহায্য করতে তিনি এই প্রোগ্রাম শেষ না করেই চলে আসেন। রিলায়েন্স তখন ছোট কিন্তু দ্রুত বর্ধমান প্রতিষ্ঠান ছিল।
মুকেশ ১৯৮৫ সালে নীতা আম্বানির সাথে বিবাহ বন্ধনে আবদ্ধ হন। তাদের দুই পুত্র ও এক কন্যা। বড় পুত্র অনন্ত আম্বানি এবং ছোট পুত্র আকাশ আম্বানি রিলায়েন্স জিও ইনফোকমের কৌশলগত বিভাগের প্রধান। কন্যা ইশা আম্বানি জিও ও রিলায়েন্স রিটেলের বোর্ড মেম্বার। তারা মুম্বইয়ে ব্যক্তিগত ২৭ তলা দালান "আন্তিলিয়া"য় বসবাস করেন। বাড়িটির মূল্য ১ বিলিয়ন মার্কিন ডলার এবং বাড়িটিকে এখন পর্যন্ত নির্মিত সবচেয়ে ব্যয়বহুল কয়েকটি বাড়ির একটি বলে উল্লেখ করা হয়।
২০১৭ সালের মার্চে রাজদীপ সারদেশাইকে দেওয়া এক সাক্ষাৎকারে মুকেশ বলেন তার প্রিয় খাদ্য ইদলি সামবার এবং তার প্রিয় রেস্তোরাঁ হল মুম্বইয়ের কিং সার্কেলের মহীশুর ক্যাফে। ১৯৭৩ থেকে ১৯৭৭ সালে ইউডিসিটির ছাত্র থাকাকালীন মুকেশ মহীশুর ক্যাফেতে নিয়মিত খেতে যেতেন।
৩১ মার্চ ২০১২ আর্থিক বছর সমাপ্তিকালে মুকেশ রিলায়েন্স ইন্ডাস্ট্রিজ লিমিটেডের প্রধান হিসেবে তার বার্ষিক পারিশ্রমিক ২৪০ মিলিয়ন রুপী ত্যাগ করার সিদ্ধান্ত নেন। সেই আর্থিক বছরে রিলায়েন্সের ঊর্ধ্বতন কর্মকর্তাদের মোট পারিশ্রমিক বৃদ্ধি পেলেও তিনি তার সিদ্ধান্তে অটল থাকেন। এর ফলে তার বেতন টানা চতুর্থ বছরের মত ১৫০ মিলিয়ন রুপীতে রয়ে যায়।
তিনি ধীরুভাই অম্বানী ও কোকিলাবেন অম্বানীর জ্যেষ্ঠ পুত্র এবং অনিল আম্বানির বড় ভাই। রিলায়েন্সের মাধ্যমে তিনি ইন্ডিয়ান প্রিমিয়ার লীগের দল মুম্বই ইন্ডিয়ান্সের মালিক। ২০১২ সালে "ফোর্বস" তাকে সবচেয়ে ধনী ক্রীড়াদলের মালিক করে উল্লেখ করে। তিনি বিশ্বের অন্যতম ব্যয়বহুল ব্যক্তিগত বাড়ি আন্তিলিয়ায় বাস করেন। এই বাড়িটির মূল্য প্রায় ১ বিলিয়ন মার্কিন ডলার। চীনের হুরুন রিসার্চ ইনস্টিটিউটের গবেষণা অনুসারে, ২০১৫ সালে আম্বানি ভারতীয় মানবহিতৌষীদের মধ্যে পঞ্চম স্থান অধিকার করেন।
২০১৬ সালে তিনি "ফোর্বস" সাময়িকীর করা বিশ্বের সবচেয়ে ক্ষমতাধর ব্যক্তির তালিকায় ৩৮তম স্থান অধিকার করেন, এবং এই তালিকায় তিনিই একমাত্র ভারতীয়।
২০১৮ সাল পর্যন্ত আম্বানি টানা ১২ বছর এই সাময়িকীর তালিকায় ভারতের সবচেয়ে ধনী ব্যক্তি স্থান ধরে রাখেন।
কাজাখস্তানে ইসলাম
কাজাখতস্তানের সর্বাধিক প্রচলিত ধর্ম ইসলাম।২০০৯ সালের জাতীয় আদমশুমারি অনুযায়ী দেশটির প্রায় ৭০.২ শতাংশ মানুষ ইসলাম ধর্মের অনুসারী। নৃতাত্ত্বিক কাজাখরা প্রধানত হানাফী মাজহাবভুক্ত সুন্নী মুসলিম। এখানে কিছু সংখ্যক শিয়া ও আহ্‌মদীয়া মতাবলম্বী মুসলিমও রয়েছে।
ভৌগোলিকভাবে বলতে গেলে, কাজাখাস্তান বিশ্বের সর্বউত্তরে অবস্থিত মুসলিম প্রধান দেশ। এর উত্তরে রাশিয়া, পূর্বে গণচীন, দক্ষিণে কিরগিজস্তান, উজবেকিস্তান, ও তুর্কমেনিস্তান এবং পশ্চিমে কাস্পিয়ান সাগর ও রাশিয়া। কাজাখস্তান প্রায় সম্পূর্ণভাবে এশিয়া মহাদেশে অবস্থিত।  কাজাখ নামের তুর্কীয় জাতি এদশের প্রধান জনগোষ্ঠী যারা মোট জন্যসংখ্যার প্রায় অর্ধেক এবং অন্যান্য মুসলিম নৃতাত্ত্বিক জাতিগোষ্ঠীগুলো হলো উজবেক, উইঘুর এবং তাতার। অষ্টম শতাব্দিতে আরব অঞ্চল থেকে প্রথমে এই অঞ্চলের দক্ষিণ প্রান্ত থেকে ইসলাম প্রচার শুরু হয়।
মধ্যম এশিয়াতে আরবরা অষ্টম শতাব্দিতে যখন আসা শুরু হয় সে সময় কাজাখদের মধ্যে ইসলাম ধর্মের প্রচার শুরু হয়। প্রথম দিকে ইসলাম তুর্কিস্থানের দক্ষিণ অংশে প্রচার হওয়া শুরু হয় এবং এরপর ধীরে ধীরে উত্তরাঞ্চলের দিকে ছড়িয়ে পড়ে। সামানি সাম্রাজ্যের শাসকদের উদ্যোগী ধর্মপ্রচার কাজের জন্যও ইসলাম এই অঞ্চলে শক্ত ভীত পায়, বিশেষ করে তারাজ এর আশপাশের এলাকা, যে যেখানে একটি উল্লেখযোগ্য সংখ্যক কাজাখ ইসলাম ধর্ম গ্রহণ করে। উপরন্তু, চর্তুদশ শতাব্দির শেষের দিকে, গোন্ডেন হোর্ড কাজাখ এবং অন্যান্য মধ্যম এশীয় উপজাতীয়দের মধ্যে ইসলাম ধর্মের প্রচার শুরু করে। অষ্টাদশ শতাব্দিতে, রাশিয়ার প্রভাব দ্রুত এই অঞ্চলের দিকে বৃদ্ধি পেতে থাকে। রাণী ক্যাথেরিন এর সময়ে রুশগণ ইসলাম ধর্মের বিস্তারকে অনুমতি দেয়, মুসলিম প্রচারকদেরকে আমন্ত্রণ করা হয় কাজাখদের মধ্যে ইসলাম প্রচারের জন্য  যাদেরকে রুশরা "অসভ্য" ও "অজ্ঞ" হিসাবে বিবেচনা করত। কিন্তু রাশিয়ার নীতি ধীরে ধীরে পরিবর্তিত হতে থাকে, তারা প্রাক-ইসলামী আসাবিয়াত উৎসাহিত করে ইসলামকে দুর্বল করার চেষ্টা করতে থাকে। এ ধরণের প্রচেষ্টার অংশ ছিল প্রাক-ইসলামী ঐতিহাসিক ব্যক্তিত্বের বন্দনা করা এবং কাজাখদেরকে রুশ সামরিক প্রতিষ্ঠানে প্রেরণের মাধমে তাদের মধ্যে হীনমন্যতা জন্ম দেয়া।
কাজাখ ধর্মীয় নেতারা এর প্রতিক্রিয়া দেখান প্যান-তুর্কিজম প্রসারের মাধমে, যদিও এর ফলে অনেকে নির্যাতিত হন।  সোভিয়েত আমলে মুসলিম প্রতিষ্ঠানগুলি শুধু সেসব এলাকায় টিকে থাকে যেখানে কাজাখরা অমুসলিমদের চেয়ে সংখ্যায় বেশি ছিল। কম্যুনিস্ট ধারণার সাথে কাজাখদেরকে মিলানোর জন্য জেন্ডার সম্পর্ক ও কাজাখ সংস্কৃতির অন্যান্য উপাদানকে সামাজিক পরিবর্তনের লক্ষ্যবস্তু করা হয়।
জাবের আল-আহমেদ আল-সাবাহ
শেখ জাবের আল-আহমেদ আল-সাবাহ, GCB (Hon), GCMG (Hon) (২৯ জুন ১৯২৬ – ১৫ জানুয়ারী ২০০৬) () আল-সাবা রাজবংশের স্বাধীনতা পরবর্তী কুয়েতে তৃতীয় আমির ছিলেন এবং কুয়েতের সামরিক বাহিনীর কমান্ডার ছিলেন। ৩১ ডিসেম্বর ১৯৭৭ থেকে ১৫ জানুয়ারি ২০০৬ সালে রক্তক্ষরনে কারণে মৃত্যুর আগ পর্যন্ত তিনি উক্ত পদে দায়িত্ব পালন করেছিলেন। ব্রিটেন থেকে স্বাধীনতা লাভের পর কুয়েতে শাসন করা তৃতীয় রাজা জাবের ১৯৬২ থেকে ১৯৬৫ সাল পর্যন্ত অর্থ ও অর্থনীতির মন্ত্রী হিসেবে দায়িত্বরত ছিলেন, যেখানে তিনি কুয়েতের শাসক হওয়ার পূর্বে প্রধানমন্ত্রী হিসেবে নিযুক্ত হয়েছিলেন।
জাবেরের ২৯ জুন ১৯২৬ সালে কুয়েত শহরে জন্মগ্রহণ করেন। জাবের ছিলেন আহমেদ আল-জাবের আল-সাবাহের তৃতীয় পুত্র সন্তান।
জাবের আল-মুবারাকিয়া স্কুল, আল-আহমেদিয়া স্কুল এবং আল-শারকিয়া বিদ্যালয়ে প্রাথমিক শিক্ষা লাভ করেন এবং পরবর্তীতে ধর্ম, ইংরেজী, আরবি এবং বিজ্ঞান-এ বেসরকারী শিক্ষা লাভ করেন।
তাঁর ভাই ফাহাদ আল-আহমেদ আল জাবের আল-সাবাহ উপসাগরীয় যুদ্ধে দসমান ভবনের সম্মুখে মৃত্যবরন করেন।
১৯৬২ সালে, তিনি কুয়েতের [অর্থ মন্ত্রণালয় (কুয়েতে)] অর্থমন্ত্রী হিসেবে নিযুক্ত হন] তখন মন্ত্রণালয় প্রতিষ্ঠিত হয়। এই পদে অধিষ্ঠিত থেকে তিনি, শেখ জাবেরকে নতুন কুয়েতি দিনার প্রচলন এবং কুয়েতি মুদ্রা বোর্ড প্রতিষ্ঠার জন্য নিয়োগ প্রদান করেন, আর তিনি মুদ্রা বোর্ডের চেয়ারম্যান ছিলেন। মন্ত্রী হিসাবে, জাবের , ১৯৬২ থেকে ১৯৬৪ সাল পর্যন্ত কুয়েতি ফান্ড ফর আরব ইকোনমিক ডেভেলপমেন্ট -এর প্রথম চেয়ারম্যান ছিলেন। Tউন্নয়নশীল দেশগুলির আর্থিক ও প্রযুক্তিগত সহায়তা প্রদান করে; বর্তমানে এটি ১০৩ টি দেশের সাহায্য ও সহযোগিতা করছে। দেশের তেল রাজস্ব খাতের একটি অন্যতম স্থান দখল করে আছে, প্রধানত শহুরে সমুদ্রে সমাজের মধ্যে একটি আধুনিক রাষ্ট্র রূপান্তরিত করা হয়। একই সময়ে, তহবিলটি পাঁচটি দেশকে সাহায্য করে এবং অন্য আটটি দেশর মধ্যে ঋণ প্রদান করে। অর্থ ভান্ডারের সকল অর্থ পাঠানো হয় তেলের আয়ের থেকে , যার বড় একটি অংশ কুয়েতের বাইরে পাঠানো হয়েছিল।
১৯৮০ থেকে ১৯৮৮ সালের মধ্যবর্তী ইরান-ইরাক যুদ্ধ কালীন সময়ে কুয়েতকে ভৌগোলিকভাবে খুঁজে পাওয়া যায় ।
যুদ্ধের সময়, বোমা বিস্ফোরণ সহ দেশের অনেক নিরাপত্তা হুমকির সম্মুখীন হয়। ১৯৮৬ সালে শেখ জাবেরের মোটর সাইকেল আক্রমণের এক বছর পর, এটি তেল প্রতিষ্টার উপর একটি আক্রমণ ছিল, যা প্রায় কুয়েত এর তেল শিল্প ঘাটতি জনিত একটি আক্রমন ছিল।
আম পন্না
আম পন্না হচ্ছে একটি ভারতীয় পানীয় যা তার তাপ-প্রতিরোধ বৈশিষ্ট্যের জন্য বিশেষভাবে পরিচিত। এটা কাঁচা আম থেকে প্রস্তুত করা হয় এবং হলুদ থেকে শুরু করে একদম হালকা সবুজ রঙের পর্যন্ত হয়ে থাকে, এবং ভারতীয় গ্রীষ্মকালীন গরমের হাত থেকে স্বস্তি দেয়ার জন্য এই সুস্বাদু এবং স্বাস্থ্যকর পানীয় পান করা হয়। বেশির ভাগ ক্ষেত্রে, পুদিনা পাতা মেশানোর জন্য এতে বাড়তি সবুজ বর্ণ পাওয়া যায়।
কাঁচা আম হচ্ছে পেকটিনের একটা সমৃদ্ধ উৎস, যা পাথর তৈরি হয়ে যাওয়া থেকে ক্রমান্বয়ে হ্রাস করে দেয়। অক্সালিক, সাইট্রিক এবং মলিক অ্যাসিডের উপস্থিতির জন্য অপরিপক্ক আম টক স্বাদের হয়ে থাকে।
আম পন্না, যা কাঁচা আম, চিনি এবং রকমারি মশলা ব্যবহার করে প্রস্তুত করা হয়, তা মানুষের তৃষ্ণা নিবারণ করে এবং গ্রীষ্মের গরমে অত্যধিক ঘামের ফলে সোডিয়াম ক্লোরাইড এবং লৌহের ক্ষয় হয়ে যাওয়া থেকে প্রতিরোধ করে। এই পানীয় মূলত ভারতের উত্তরাঞ্চলে প্রচলিত এবং গ্যাস্ট্রিকজনিত রোগের জন্য উপকারী মনে করা হয়।এটা ভিটামিন বি এবং বি, নায়াসিন, এবং ভিটামিন সিয়ের একটা ভালো উৎসও। ভারতীয় সংস্কৃতিতে, একে রোগ প্রতিরোধকারী হিসেবে বিশ্বাস করা হয় যা যক্ষ্মা, রক্তশূন্যতা, কলেরা এবং আমাশয়-এর বিরুদ্ধে রোগ প্রতিরোধ ক্ষমতা বাড়ায়।
পূর্ব এশীয় সাংস্কৃতিক ক্ষেত্র
"সিনোস্পিয়ার", চীনা পরিমণ্ডল বা "পূর্ব এশীয় সাংস্কৃতিক ক্ষেত্র" বলতে বোঝায়  পূর্ব এশিয়ার  একটি জোট দেশ এবং অঞ্চল  যেগুলি ঐতিহাসিকভাবে চীনা সংস্কৃতি দ্বারা প্রভাবিত ছিল। ধারণার অন্যান্য নামগুলির অন্তর্ভুক্ত হল সিনিক বিশ্ব, কনফুসিয়াস বিশ্ব, তাওধর্মী বিশ্ব এবং চীনা সাংস্কৃতিক ক্ষেত্র।যদিও শেষটি  বিশেষ করে চীনা ভাষা জগতের জন্যও ব্যবহৃত হয়ঃ যেসব অঞ্চলে  বিভিন্ন ধরণের চীনা কথা বলা হয়।
পূর্ব এশীয় সাংস্কৃতিক ক্ষেত্র একটি কনফুসীয় নৈতিক দর্শন, বৌদ্ধ (বিশেষ করে জেন), তাওবাদ এবং ঐতিহাসিকভাবে, একই সাধারণ লিখন পদ্ধতি শেয়ার করে।  চীন, তাইওয়ান, উত্তর কোরিয়া, দক্ষিণ কোরিয়া, জাপান, ভিয়েতনাম, মঙ্গোলিয়া এবং  মধ্য এশিয়ার কিছু অংশ পূর্ব এশীয় সাংস্কৃতিক ক্ষেত্রের প্রধান অঞ্চল, যেটি কখনও কখনও একটি জাতিগত ভিত্তিতে এবং কিছু প্রাচীন সাংস্কৃতিক সংযোগ থেকে অন্তর্ভুক্ত। যেমন সিঙ্গাপুর  কখনও কখনও চীনা অভিবাসীদের  কারণে অন্তর্ভুক্ত।
"পূর্ব এশীয় সাংস্কৃতিক ক্ষেত্র" এবং চীনা অক্ষর "(Hànzì) সাংস্কৃতিক গোলক",   "সিনোস্পিয়ার বা চীনা জগতের" সঙ্গে অদলবদল করে ব্যবহার হয় তবে দুটির ভিন্ন ভিন্ন রূপ রয়েছে।
ব্রিটিশ ঐতিহাসিক আর্নল্ড জে টয়েনবী তাঁর 'এ স্টাডি অফ হিস্ট্রি' নামক গ্রন্থে সুদূর প্রাচ্যের সভ্যতাকে একটি অন্যতম প্রধান সভ্যতা হিসাবে তালিকাভুক্ত করেছেন। তিনি  সুদূর প্রাচ্য সভ্যতার মধ্যে জাপান ও কোরিয়াকে অন্তর্ভুক্ত করেছিলেন এবং প্রস্তাব করেছিলেন যে এটি চৈনিক সভ্যতা থেকে গড়ে উঠেছে যেটি হলুদ নদী অববাহিকা থেকে সম্ভূত।   টয়েনবী হেলেনিক ও পাশ্চাত্য সভ্যতার সাথে চৈনিক ও সুদূর প্রাচ্যের সভ্যতার সম্পর্কের তুলনা করেন। টয়েনবীর মতে, গ্রীক ও পাশ্চাত্য সভ্যতাগুলির মধ্যে "আপাত-সংহতির" সম্পর্ক ছিল, যখন পূর্ব প্রাচ্য বিশ্ব "চৈনিক সার্বজনীন রাষ্ট্র"এর "ভূত"/জিদ দ্বারা নিয়ন্ত্রিত ছিল।
পূর্ব এশীয় সাংস্কৃতিক ক্ষেত্রের দেশগুলি প্রাচীন চীন স্থাপত্যের সাথে জড়িত একই স্থাপত্য শৈলীর অংশ।
বৌদ্ধধর্ম
চীন, জাপান, কোরিয়া, তাইওয়ান ও ভিয়েতনামের দেশগুলি বৌদ্ধধর্মের একই ইতিহাস ভাগ করে নিয়েছে।
তাওধর্ম
চীন, জাপান, কোরিয়া, তাইওয়ান, এবং ভিয়েতনাম তাওবাদ দ্বারা প্রভাবিত হয়েছে।
চীন, জাপান, কোরিয়া, তাইওয়ান ও ভিয়েতনামের দেশগুলো কনফুসিয়ান দার্শনিক বিশ্ব-দর্শনকে ভাগ করে নেয়। কনফুসীয় একটি মানবতাবাদী দর্শন যেটি বিশ্বাস করে যে মানবমাত্রেই শিক্ষাগ্রহণে ইচ্ছুক, বিশেষ করে স্বশিক্ষা এবং স্বসৃষ্টি সহ ব্যক্তিগত ও সাম্প্রদায়িক প্রচেষ্টার মাধ্যমে উন্নততর ও নিখুঁত হতে পারে। কনফুসীয়ধর্ম সদ্গুণশিক্ষা এবং নৈতিকতা রক্ষণাবেক্ষণের উপর জোর দেয়, সবচেয়ে মৌলিক হল রেন  (), "ই" (/) এবং "লি"(/)। 'রেন' অন্য ব্যক্তিদের জন্য পরমার্থ এবং মানবতার একটি বাধ্যবাধকতা, 'ই' হল ন্যায় সমুন্নোত এবং ভাল কাজ করার নৈতিক স্বভাব এবং লি হল নিয়ম এবং আনুষ্ঠানিকতার একটি পদ্ধতি যা নির্ধারণ করে যে একজন ব্যক্তির দৈনন্দিন জীবনে সঠিকভাবে কী কাজ করা উচিত।
চীনা ইতিহাসের দর্শন প্রাথমিকভাবে নব্য-কনফুসিয়ানধর্মের বিকাশ দ্বারা সংজ্ঞায়িত করা হয়। তাং রাজবংশের সময় ভারতে বৌদ্ধধর্ম একটি বিশিষ্ট দার্শনিক ও ধর্মীয় নিয়ম হয়ে ওঠে। নব্য-কনফুসীয়ধর্ম তাং রাজবংশের মধ্যে নিহিত ছিল; কনফুসিয়ান পণ্ডিত হান ইউ সুং রাজবংশের নব্য-কনফুসিয়ানদের একজন পূর্বসূরি হিসাবে দেখা হয়। সুং রাজবংশের দার্শনিক ঝৌ ডুনি-কে দাওইস্ট যিনি আধ্যাত্মিকতাকে তাঁর নৈতিক দর্শনের জন্য একটি কাঠামো হিসাবে ব্যবহার করেন, তাঁকে নব্য-কনফুসিয়ানসধর্মের প্রথম সত্যিকারের "অগ্রগামী" হিসেবে দেখা হয়।
কলিঙ্গ স্টেডিয়াম
কলিঙ্গ স্টেডিয়াম ভারতের অন্যতম প্রধান হকি স্টেডিয়াম। আন্তর্জাতিক হকি আয়োজনের উদ্দেশ্যে তৈরী করা হয়। এই মাঠে বিশ্ব হকি লীগ-এর আসর বসেছে।
ওডিশার প্রত্যন্ত গ্রামাঞ্চল থেকে উঠে আসা হকি প্রতিভাদের আন্তর্জাতিক মানের সুযোগ সুবিধা দিতে এই স্টেডিয়াম গড়ে তোলার পরিকল্পনা নেয়া হয়।
কলিঙ্গ ল্যান্সার্স দলের ঘরের মাঠ এটি।
হকির পাশাপাশি অ্যাথলেটিক্স , সাঁতার , জিমন্যাস্টিক, ভলিবল ও বাস্কেটবল স্টেডিয়াম এর চারপাশে রয়েছে।
জন কার্টার (চলচ্চিত্র)
জন কার্টার (ইংরেজি: John Carter) ২০১২ সালে মুক্তিপ্রাপ্ত একটি মার্কিন কল্পবিজ্ঞান চলচ্চিত্র। এটি পরিচালনা করেছেন এন্ড্রু স্ট্যানটন।
লেখক এডগার রাইস বারোজ রচিত কল্পবিজ্ঞান উপন্যাস আ প্রিন্সেস অব মার্সেস অবলম্বনে এই চলচ্চিত্রটি নির্মিত হয়েছে। চলচ্চিত্রটি মুক্তি পায় ২০১২ সালের মার্চ মাসে ফ্রান্স এবং যুক্তরাষ্ট্রে। মুক্তির পরে এটি সমালোচকদের দ্বারা মিশ্র প্রতিক্রিয়া লাভ করে।
জন কার্টার চলচ্চিত্রটি এডগার রাইস বারোজ রচিত কল্পকাহিনীমূলক উপন্যাস "আ প্রিন্সেস অব মার্স" অবলম্বনে রচিত হয়েছে। নির্মিত চলচ্চিত্রটি মুক্তি পাওয়ার কথা ছিল ২০১২ সালের ৮ জুন, কিন্তু পরে তারিখ পরিবর্তন করে ২০১২ সালের ৯ মার্চ এর মুক্তি দেওয়া হয়।
সদাশিব শিন্দে
সদাশিব গণপতরাও সাধু শিন্দে (; জন্ম: ১৮ আগস্ট, ১৯২৩ - মৃত্যু: ২২ জুন, ১৯৫৫) বোম্বেতে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫২ সময়কালে ভারতের পক্ষে সাত টেস্টে অংশগ্রহণ করার সুযোগ ঘটে তাঁর। ঘরোয়া প্রথম-শ্রেণীর ক্রিকেটে মহারাষ্ট্রের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন সদাশিব শিন্দে।
১৯৪৩-৪৪ মৌসুমে প্রথম-শ্রেণীর ক্রিকেটে ৫/১৮৬ বোলিং পরিসংখ্যান গড়ে সকলের নজর কাড়েন। মহারাষ্ট্রের পক্ষে দীর্ঘ ৭৫.৫ ওভার বোলিং করেছিলেন তিনি। ঐ খেলায় বোম্বের বিজয় মার্চেন্ট অপরাজিত ৩৫৯ রান তুলেছিলেন।
রঞ্জি ট্রফিতে মহারাষ্ট্র, বোম্বে ও বরোদরার পক্ষে প্রতিনিধিত্ব করেছেন সদাশিব শিন্দে। প্রথম-শ্রেণীর খেলায় ২৩০ উইকেট পেয়েছেন।
১৯৪৬ সালে ভারত দলের সদস্যরূপে ইংল্যান্ড গমন করেন। ঐ সফরে তিনি ৩৯ উইকেট পেয়েছিলেন। লর্ডসে একটিমাত্র টেস্টে অংশগ্রহণের সুযোগ হয় তাঁর। শেষ উইকেট জুটিতে রুসি মোদি’র সাথে ৪৩ রান তুলেন। তবে বল হাতে খুব কমই সফলতা পেয়েছিলেন। পরবর্তী পাঁচ বছরে আর একটিমাত্র টেস্টে অংশ নিয়েছিলেন।
১৯৫১-৫২ মৌসুমে সফরকারী ইংরেজ দলের বিপক্ষে অংশ নেন। দিল্লির ফিরোজ শাহ কোটলা মাঠে অনুষ্ঠিত টেস্টে বড় ধরনের সফলতা পান। সিরিজের প্রথম টেস্টের প্রথমদিনে মধ্যাহ্নবিরতির পর তৃতীয় পরিবর্তনে বোলিংয়ের জন্য ডাক আসে তাঁর। গুগলিতে ডন কেনিয়নের মাঝের স্ট্যাম্প উপড়ে যায়। জ্যাক রবার্টসনকে এলবিডব্লিউ করার পর ডোনাল্ড কার লেগ ব্রেক বোলিংয়ে বিভ্রান্ত হয়ে উইকেট-রক্ষক নানা জোশি’র হাতে ধরা পড়েন। এ পর্যায়ে তাঁর বোলিং পরিসংখ্যান ছিল ৮-২-১৬-৩। চা বিরতির পর আরও তিন উইকেট লাভ করলে দিন শেষ হবার পাঁচ মিনিট পূর্বে ইংল্যান্ড ২০৩ রানে গুটিয়ে যায়। ঐ ইনিংসে সিন্ধে ৬/৯১ লাভ করেন। ভারত ইনিংসে বেশ এগিয়ে যায়। তবে শিন্দের বোলিংয়ে সাতবার সুযোগ হাতছাড়া হয়। অধিকাংশই জোশি ও অতিরিক্ত খেলোয়াড় হিসেবে মাঠে নামা দত্তরাও গায়কোয়াড় ফেলে দেন। ফলশ্রুতিতে ইংল্যান্ড দল খেলা রক্ষা করতে সমর্থ হয়। সিন্ধে রান আউটের শিকার হন।
১৯৫২ সালে ইংল্যান্ড সফরে যান। সুভাষ গুপ্তের দূর্বল বোলিংশৈলীই মূলতঃ তাঁর অন্তর্ভূক্তির কারণ ছিল। সফরে ৩৯ উইকেট লাভ করেন। লিডসের হেডিংলি ক্রিকেট গ্রাউন্ডে পিটার মে’র উইকেটই তাঁর সর্বশেষ শিকার ছিল।
কমপক্ষে দশ ইনিংসে অংশগ্রহণকারী মাত্র দুইজন টেস্ট ক্রিকেটারের একজনরূপে নিজস্ব সর্বোচ্চ রানের তুলনায় ব্যাটিং গড়ে অতিক্রম করতে সমর্থ হন তিনি। অন্যজন হচ্ছেন পাকিস্তানী সাবেক আন্তর্জাতিক ক্রিকেটার অন্তাও ডি’সুজা।
ব্যক্তিগত জীবনে বিবাহিত ছিলেন তিনি। কন্যা প্রতিভা পওয়ার বিশিষ্ট রাজনীতিবিদ ও বিসিসিআইয়ের সাবেক সভাপতি শরদ পওয়ারের পত্নী।
মাত্র ৩২ বছর বয়সে টাইফয়েড রোগে আক্রান্ত হয়ে তাঁর দেহাবসান ঘটে।
রসমঞ্জরী
রসমঞ্জরী বাংলার এক বিখ্যাত মিষ্টি। মিষ্টি প্রস্তুত করা হয় দুধ, ছানা ও ক্ষীর ও চিনির দ্বারা। মিষ্টিতে ব্যবহৃত ঘন রসের স্বাদের জন্য এই মিষ্টির নাম রসমঞ্জরী। গাইবান্ধার ঐতিহ্যবাহী মিষ্টি এটি। দেখতে রসমালাইয়ের মতো হলেও প্রস্তুত প্রণালির কারণেই এর স্বাদ অনন্য।
গাইবান্ধা শহরে কমবেশি প্রায় সব মিষ্টির দোকানেই রসমঞ্জরী পাওয়া যায়। রমেশ ঘোষ, গাইবান্ধা মিষ্টান্ন ভান্ডার, নাড়ু মিষ্টান্ন ভান্ডার, জলযোগসহ সব দোকানেই পাওয়া যায় রসমঞ্জরী। তবে শুরুটা রমেশ ঘোষের হাত ধরে। দোকানের স্বত্বাধিকারী এখন রমেশ ঘোষের আত্মীয় বাদল চন্দ্র ঘোষ। দোকানের সঙ্গে যুক্ত আছেন রমেশ ঘোষের স্বজনেরাই। ১৯৪৮ সালের জুন মাসে ওডিশার এক কারিগরকে নিয়ে রমেশ ঘোষ শুরু করেন রসমঞ্জরী বানানো। শুরুতে রসমঞ্জরীগুলো লম্বা আকারের বানানো হতো। তবে সময়ের সঙ্গে সঙ্গে আকারে বদল এসেছে। এখন এটি গোল করেই বানানো হয়।
রসমঞ্জরীর বড় অংশজুড়ে থাকে দুধ ও ছানা। দুধ ঘন করে ক্ষীর বানানো হয়। এরপর ছানা আর ময়দা মিশিয়ে তৈরি হয় মিষ্টিগুলো। মিষ্টির বেশির ভাগটাই থাকে ছানা। আনেক দোকানে মেশিনে গোল গোল মিষ্টিগুলো বানানো হয়। কোনো কোনো দোকানে এগুলো হাতেও বানানো হয়। মিষ্টিগুলো এরপর চিনির রসে সেদ্ধ করা হয়। এরপর নির্দিষ্ট তাপমাত্রায় এনে রসে ভেজানো মিষ্টি, ক্ষীরে মেশানো হয়। এই ভাবে প্রস্তুত হয় রসমঞ্জরী।
খুব গরম না পড়লে ১২ থেকে ১৪ ঘণ্টা রসমঞ্জরী ভালো থাকে।
গুল হাসান খান
গুল হাসান খান () (১৯২১ — ১০ অক্টোবর ১৯৯৯), ছিলেন সাবেক লেফটেন্যান্ট জেনারেল এবং পাকিস্তান সেনাবাহিনীর শেষ কমান্ডার ইন চিফ, যিনি রাষ্ট্রপতি জুলফিকার আলী ভুট্টোর অধীনে ২০ ডিসেম্বর ১৯৭১ সাল থেকে ৩রা মার্চ ১৯৭২ সাল পর্যন্ত কাজ করছেন।
হামুদুর রহমান কমিশন এর অধীনে তিনি আদালতের মার্শাল ছিলেন এবং বিচারক এডভোকেট জেনারেল তার সামরিক সম্মান প্রত্যাহার করে নেন; যদিও তার পেনশন প্রত্যাখ্যান করার সময় তাকে কমান্ডার থেকে মুক্তি দেন। তিনি টিক্কা খান হাত ধরে উত্তরাধিকারী মনোনীত হন, যিনি চার তারকা পদে নিযুক্ত হয়েছিলেন এবং পরবর্তীতে সেনাপ্রধানের প্রধান হিসেবে মনোনীত হন।
গুল হাসান খান ১৯২১ সালে কোয়েটা, বেলুচিস্তানের, ব্রিটিশ ভারতের মধ্যবিত্ত একটি পশতু পরিবারে জন্মগ্রহণ করেন। ১৯৩৯ সালে তিনি দেরাদুনের রয়েল ইন্ডিয়ান মিলিটারি কলেজে ভর্তি হন এবং সেখানেই যোগদান করেন এবং ১৯৪২ সালে সেখানে থেকে স্নাতক সম্পন্ন করার জন্য দেরাদুনের ইন্ডিয়ান মিলিটারী একাডেমিতে স্থানান্তরিত হন। তিনি একজন চমৎকার হকি খেলোয়াড় ছিলেন এবং এর পাশাপাশি মিলিটারি একাডেমিতে বক্সার হিসেবেও খ্যাতি অর্জন করেছিলেন।
ফ্রন্টিয়ার ফোর্স রেজিমেন্ট (এফএফ রেজিমেন্ট)-এ তিনি ২য় লেফটেন্যান্ট হিসেবে কমিশন লাভ করেন এবং নতুন দিল্লির সেনাবাহিনী জিএইচকিউতে পদায়ন করা হয়। পরবর্তীতে আসামের আসাম রাইফেলসে অবস্থান করেন এবং গ্রেট ব্রিটেনের সাথে ১৯৪৪-৪৫ সালে বার্মা ক্যাম্পেইনে অংশগ্রহণ করেন। দ্বিতীয় বিশ্বযুদ্ধের সময়ে তিনি ১৪ তম আর্মির আদেশ মোতাবেক ভিস্কুটি স্লিমকে এইড-ডি-ক্যাম্প (এডিসি) নিয়োগ করার জন্য নির্বাচিত হন। এরপর তিনি দুই তারকা পদে উন্নীত হন এবং এবং সেনাবাহিনীর মেজর জেনারেল হিসাবে আসিন হন।
১৯৬৫ সালে ভারতের সঙ্গে যুদ্ধের সময় তিনি সামরিক অপারেশন ডিরেক্টর জেনারেল (ডিজিএমও) ছিলেন এবং ভারতীয় সেনাবাহিনীর বিরুদ্ধে সামরিক অপারেশন পরিচালনা করেন।
গুল হাসান খানের তিন ভাই এবং একটি বোন ছিল। তার নওশেরা জেলার পবি ও পাকিস্তানের কোয়েটায় নিজস্ব বাসন্থানে অনেক আত্মীয় স্বজন রয়েছে। ১৯৯৯ সালে জেনারেল গুল হাসান খান মৃত্যুবরণ করেন এবং নওশেরা জেলার পবিতে তাকে সমাহিত করা হয় (চিরত ক্যান্টনমেন্টের প্রধান শহর, চৌকি মুমরিজ, তারু জবা, আকবর পূরা)।
তার জীবনের শেষ কয়েক বছর তিনি অস্ট্রিয়ার ভিয়েনা এবং পাকিস্তানের রাওয়ালপিন্ডি ব্যয় করেন। তিনি মেমোরী অব লেফটেন্যান্ট জেনারেল গুল হাসান খান নামক একটি গ্রন্থ রচনা করেছিলেন।
কিং এডওয়ার্ড মেডিকেল বিশ্ববিদ্যালয়
কিং এডওয়ার্ড মেডিকেল বিশ্ববিদ্যালয় ()মেডিকেল বিশ্ববিদ্যালয়টি পাকিস্তানের "পাঞ্জাব" শহরের লাহোরে অবস্থিত। ১৮৬০ সালে স্থাপিত বিশ্ববিদ্যালয়টির এডওয়ার্ড সপ্তম নামে নামকরণ করা হয়।
ব্রিটিশ রাজ বিশ্ববিদ্যালয়টিকে প্রতিষ্ঠা করেন লাহোর মেডিকেল স্কুল নামে। ১৮৬৮ সালে, ডাবলিন বিশ্ববিদ্যালয় লাহোর মেডিকেল স্কুলের ছাত্রদের "ইংরেজি স্কুলে শিক্ষার্থীদের মঞ্জুরের ন্যায় বিশেষাধিকার" প্রদান করে। ১৮৭১ সালে, একটি হাসপাতাল সংযুক্ত করা হয় যার নাম মায়ো হসপিটাল, পরবর্তীতে আনারকলি ডিসপেনসারি প্রতিস্থাপন করা হয়। একই বছর কলেজটি ইউনিভার্সিটি অব পাঞ্জাব নামে অধিভুক্ত হয়, ১৮৮৭ সালে বিশ্ববিদ্যালয়টি লেডি অচিসন হসপিটালের দ্বিতীয় প্রশিক্ষণ হাসপাতাল হিসেবে যোগ কর করা হয়।
পাকিস্তান এর স্বাধীনতার পর, বিশ্ববিদ্যালয়টি শুধুমাত্র মেডিক্যাল কলেজ হিসাবে পরিণত হয় এবং ২০০৫সালে নিজ অধিকারে ডিগ্রি প্রদানের সিদ্ধান্ত গ্রহন করে। এর পর লেডি উইলিংডন হসপিটাল সহ বিদেশে সাতটি তৃতীয় তাত্ত্বিক রেফারাল হাসপাতাল এর সম্প্রসারন করে।
পাঞ্জাবের সর্বোচ্চ যোগ্যতার কারণে KEMU (কিং এডওয়ার্ড মেডিকেল বিশ্ববিদ্যালয়) সর্বউচ্চু পদে আসন্ন হয়। পাঞ্জাবের সর্বাধিক প্রতিযোগিতামূলক পাবলিক মেডিক্যাল কলেজ KEMU এ ভর্তির জন্য শিক্ষার্থীদেরকে নব্বই শতাংশ এর বেশি নম্বর পেতে হবে।
কিং এডওয়ার্ড মেডিকেল কলেজটি ১৮৬০ সালে প্রতিষ্ঠিত হয়েছিল " লাহোর মেডিকেল কলেজ " নমে। মেডিকেল কলেজ কলকাতা (২৪ জানুয়ারি, ১৮৩৫) মাদ্রাজ মেডিক্যাল কলেজ, চেন্নাই এর পর দক্ষিণ এশিয়ায় চতুর্থতম মেডিকেল স্কুল (২ ফেব্রুয়ারি) , ১৮৩৫) এবং গ্রান্ট মেডিকেল কলেজ, বোম্বে (১৮৪৫)
১৮৮৩ সালে প্রথম একাডেমিক ভবনটির নির্মান কাজ শেষ হয়।২১ শে ডিসেম্বর ১৯১১ সালে লাহোর মেডিকেল কলেজের নাম পরিবর্তন করে রাজা এডওয়ার্ড মেডিকেল কলেজের নামকরণ করা হয় এডওয়ার্ড সপ্তম যুক্তরাজ্যের রাজা ও সম্রাট এবং একটি স্বাধীন, ডিগ্রী-অনুদান বিশ্ববিদ্যালয় মর্যাদায় ১২ মে, ২০০৫, এবং পরবর্তীতে কিং এডওয়ার্ড মেডিকেল বিশ্ববিদ্যালয় হয়ে ওঠে।
বিশ্ববিদ্যালয় নিম্নলিখিত বিভাগ আছে।
২০১৪সালে পেশোয়ারের হত্যাকাণ্ডের ঘটনার পর সেনাবাহিনীকে পাবলিক স্কুলে প্রধানমন্ত্রীর জাতীয় উপদেষ্টা পরিষদ কর্তৃক পাঞ্জাব প্রদেশের KEMU সাইকোট্রোমা বিভাগের মনস্তত্ত্ব বিভাগে অনুষ্ঠিতব্য সমন্বয় সভায় মনোনীত করা হয়।এই কেন্দ্রটি মানসিক স্বাস্থ্য পেশাদারদের মানসিক নির্যাতনের কর্মশালার, প্রশিক্ষণের জন্য প্রদান এবং প্রশিক্ষণের জন্য মডিউল বিকাশের জন্য তৈরি করা হয়েছে।
রাশিয়ার কূটনৈতিক সম্পর্ক তালিকা
রাশিয়ার পররাষ্ট্র মন্ত্রণালয় বিভিন্ন দেশের সঙ্গে তার কূটনৈতিক সম্পর্ক বজায় রাখতে কাজ করে। রাশিয়ান ফেডারেশন বিভিন্ন দেশে দূতাবাসের মাধ্যমে এক শক্তিশালী নেটওয়ার্ক গঠন করেছে। 
পূর্ব ইউরোপ, নিকটবর্তী পূর্ব বিশেষ করে সোভিয়েত ইউনিয়নের প্রাক্তন রাজ্যে রাশিয়ার আগ্রহ ব্যাপক। উন্নয়নশীল দেশগুলোর সঙ্গেও সম্পর্ক মজবুত রয়েছে। কূটনৈতিক সম্পর্ক জোরদার থাকায় আফ্রিকা ও এশিয়ার সঙ্গে বাণিজ্যিক সম্পর্কও বেশ।
তাত্বিয় সরকার বিলুপ্ত হওয়ার পর ১৯১৭ সালে যুক্তরাষ্ট্র ও কানাডায় অভিবাসনের জন্য রাশিয়া বেশ কিছু কনস্যুলেট স্থাপন করে। মার্কিন সরকারের সরকারের অর্থায়নে যুক্তরাষ্ট্রের ৭টি ও কানাডার ৩টি শহরে তাত্বিয় নীতি মেনে পরিচালিত হতো। কিন্তু ১৯২০ সালে ইউএস সরকার কনস্যুলেটের বেশ কিছু গুরুত্বপূর্ণ নথি জব্দ করায় কনস্যুলেট তাদের সেবাদান বন্ধ রাখে। এই জব্দের কারণে দীর্ঘ বিতর্ক শুরু হয়। ১৯৪৯ সালে জব্দকৃত নথিগুলো জাতীয় আর্কাইভ এবং নথি প্রশাসনে রাখা হয়। ১৯৮০ সালে কানাডিয়ান কনস্যুলেটের দস্তাবেজগুলি কানাডার লাইব্রেরী এন্ড আর্কাইভকে ধার দেয়। ৩১ জানুয়ারী ১৯৯০ সালে জব্দ দস্তাবেজগুলো সোভিয়েত ইউনিয়নকে ফেরত দেয়। তবে সেগুলোর একটি স্ক্যান কপি তাদের কাছে রেখে দেয়।
১৯৭১ সালে পূর্ব পাকিস্তানে (বর্তমান বাংলাদেশ) এর সঙ্গে পশ্চিম পাকিস্তানের যুদ্ধের সময় সোভিয়েত ইউনিয়ন বাংলাদেশের পক্ষ নেয়। পাকিস্তানকে সহায়তা করার জন্য মার্কিন যুক্তরাষ্ট্র বঙ্গোপসাগরে মার্কিন সপ্তম নৌবহরকে প্রেরণ করে। প্রতিহত করার জন্য সোভিয়েত ইউনিয়ন দুই স্কোয়াড্রন ক্রুজার ও ডেস্ট্রয়ার এবং পারমাণবিক অস্ত্রে সজ্জিত একটি পারমাণবিক সাবমেরিন প্রেরণ করে। ফলে মার্কিন নৌবহর পাকিস্তানকে সহায়তা করতে ব্যর্থ হয়।
অর্থনৈতিক কারণে ১৯৯২ সালের পর লেসোথো'র মুসৌরী, নাইজার'র নিয়ামে, বুর্কিনা ফাসো'র উয়াগাদুগু, পাপুয়া নিউগিনি'র পোর্ট মোরেসবির দূতাবাসগুলো বন্ধ করে দেয়। একই কারণে ১৯৯৫ সালে সুরিনামের পারামারিবোতেও কার্যক্রম বন্ধ হয়ে যায়।
২০০৮ সালে রাশিয়া ও জর্জিয়ার মধ্যে কূটনৈতিক সম্পর্ক ভেস্তে গেলে তিবিলিসিসেন সুইস দূতাবাসের মাধ্যমে রাশিয়ান স্বার্থ সংশ্লিষ্ট কাজ সম্পাদন হয়।
২০১৫ সালের ২৬ অক্টোবর সিরিয়া ও ইউক্রেন সংকটের জেরে রাশিয়ার সঙ্গে কূটনৈতিক সম্পর্ক স্থগিত করেছিল ব্রিটেন। ওই বন্ধ হয়ে যায় রাজনৈতিক সংলাপও। আবার ২০১৭ সনে মার্কিন প্রসিডেন্ট নির্বাচনে হস্তক্ষেপের চেষ্টা ও ক্রোমিয়া দখলের অভিযোগে মার্কিন সেনেট রাশিয়ার বিরুদ্ধে শাস্তিমূলক ব্যবস্থা গ্রহণের অনুমোদন করে। এ ঘটনান পর ৭৫৫ জন মার্কিন কূটনৈতিক কর্মীকে বহিষ্কারে নির্দেশ দেন রুশ প্রেসিডেন্ট ভ্লাদিমির পুটিন৷ এর আগে ২০১৬ সালের ডিসেম্বরে সাবেক মার্কিন প্রেসিডেন্ট বারাক ওবামা রুশ দূতাবাসের দু'টি গ্রীষ্মকালীন নিবাস বন্ধ ও ৩৫ জন রুশ কূটনীতিককে বহিষ্কার করে। প্রতিক্রিয়ায় রুশ সরকারও পয়লা আগস্ট থেকে মস্কোয় মার্কিন দূতাবাসের একটি গ্রীষ্মকালীন নিবাস ও শহরে একটি স্টোরেজ ফ্যাসিলিটি বন্ধ করে দেয়৷আইআরআইবি
ইউকিপিডিয়া
ডিডব্লিউ
জেআরডি টাটা স্পোর্টস কমপ্লেক্স
জেআরডি টাটা স্পোর্টস কমপ্লেক্স একটি উল্লেখযোগ্য বহুমুখী ক্রীড়াঙ্গন। এখানে ফুটবল প্রশিক্ষণ কেন্দ্র রয়েছে হয়। ইন্ডিয়ান সুপার লীগ-এর জামশেদপুর এফসি দলের ঘরের মাঠ এটি।
ফরিদগঞ্জ পৌরসভা
ফরিদগঞ্জ পৌরসভা বাংলাদেশের ফরিদগঞ্জ উপজেলার অন্তর্গত একটি পৌরসভা।
ফরিদগঞ্জ পৌরসভার উত্তরে চাঁদপুর সদর উপজেলা, দক্ষিণে রামগঞ্জ উপজেলা, পূর্বে হাজীগঞ্জ উপজেলা এবং পশ্চিমে হাইমচর উপজেলার অবস্থান।
এই পৌরসভার আয়তন ১৯.৭৫ বর্গ কি. মি।
চাঁদপুর জেলায় সর্বমোট পৌরসভা ৭(সাত)টি। এই সাতটি পৌরসভার মধ্যে একটি হলো ফরিদগঞ্জ পৌরসভা। ফরিদগঞ্জ পৌরসভাটি ২০০৫ সালের ১ম সেপ্টেম্বর প্রতিষ্ঠিত হয়। এটি চাঁদপুর জেলার পৌরসভাগুলোর মধ্যে দ্বিতীয় বৃহত্তম পৌরসভা। তবে এই পৌরসভাটির নিজস্ব কোনো ভবন নাই। ফরিদগঞ্জ পৌরসভা কর্তৃপক্ষ ফরিদগঞ্জ উপজেলার বাংলাদেশের পানি উন্নয়ন বোর্ডের পরিত্যাক্ত ভবনটি পৌরসভার কার্যালয় হিসেবে ব্যবহার করতেছেন। এটি ২০০৫ সালে গঠন হওয়ার পর থেকেই ২০১৬ সাল পর্যন্ত 'গ' শ্রেণিভুক্ত ছিল। তারপর ২০১৬ সালের ২০শে জুন বর্তমান মেয়র মোঃ মাহফুজুল হক এক সংবাদ সম্মলনে ঘোষণা দেন যে, এই পৌরসভাটি এখন 'গ' শ্রেণি থেকে 'খ' শ্রেণিতে উন্নতি হয়েছে। এই পৌরসভাটির আছে অনেক ঐতিহ্য। পৌরসভার কেরোয়া ওয়ার্ডে একটি প্রবীন নিবাস নির্মাণাধীন অবস্থায় আছে। এই পৌরসভায় প্রচুর মাছ চাষ করা হয়। এছাড়াও ফরিদগঞ্জ পৌরসভায় ধান, পাট, সুপারী, নারিকেল ও আখ ইত্যাদি চাষ করা হয়। পৌরসভার অধিকাংশ লোক শিক্ষিত। এখানে ছোট বড় প্রায় ৫০টি ধর্মীয় প্রতিষ্ঠান বিদ্যমান। এখানকার জনসাধারণ ধার্মিক ও তাহারা সবার সাথে মিলে মিশে যারযার ধর্ম পালন করেন।
এই পৌরসভার ৯টি ওয়ার্ড। ফরিদগঞ্জ উপজেলা নিয়ে কেরোয়া, কাছিয়াড়া, চরবসন্ত ও অন্যান্য মৌজা নিয়ে গঠিত।ফরিদগঞ্জ পৌরসভার জনসংখ্যার মধ্যে পুরুষ ১৬,৪৮৫ জন এবং মহিলা ১৮,১২৬ জন। মোট জনসংখ্যা ৩৪,৬১১ জন।ফরিদগঞ্জ পৌরসভার শিক্ষার হার আনুমানিক ৬২.৪৬%।কৃষি, ব্যবসা ও বৈদেশিক রেমিটেন্স।ফরিদগঞ্জ পৌরসভার নির্বাচনে সংসদীয় আসন হলো চাঁদপুর-৪ (জাতীয় সংসদের নির্বাচনী এলাকা)
নবাবপুর রোড
নবাবপুর রোড, বাংলাদেশের ঢাকা শহরের পুরনো ঢাকা অঞ্চলের একটি সড়ক। এটি শাঁখারিবাজার থেকে গুলিস্তান বাজার পর্যন্ত বিস্তৃত। এটি অধিকাংশ সময় মানুষ, রিক্সা ও যানবাহনাদি দ্বারা ভরপুর থাকে।
এই এলাকাটি পূর্বে উমরাহ পাড়া নামে পরিচিত ছিল। মুঘল আমলে উচ্চ রাজকর্মকর্তৃগণ এখানে থাকতেন বলে এটি নবাবপুর নামে পরিচিতি পায়। পরে আনুষ্ঠানিকভাবে এর নাম পরিবর্তন করে ‘নবাবপুর’ রাখা হয়। 
১৯৫২ সালে ২২শে ফেব্রুয়ারি, এই রোডে বাংলা ভাষা আন্দোলন এর একটি প্রতিবাদ মিছিলে পুলিশের গুলিতে শফিউর রহমান ও একজন নয় বছরের ছেলে সহ কয়েকজন প্রাণ হারায়।
বাংলাদেশে যন্ত্র ও যন্ত্রাংশের সবচেয়ে বড় বাজার নবাবপুরে অবস্থিত। এখানে অনেক হোটেল ও ক্ষুদ্র ব্যবসা-বাণিজ্য চালু রয়েছে। এই রোডের শেষে আন্টাঘরের ময়দান নামে পরিচিত বাহাদুর শাহ পার্ক অবস্থিত।
এলাকাটিতে প্রচুর হিন্দুধর্মাবলম্বী লোক বাস করেন। এখানে হিন্দুদের দুটি বড় মন্দির রয়েছে- রাধাশ্যাম মন্দির এবং লক্ষ্মীনারায়ণ মন্দির।
সিনোফোন
চীনা ভাষী বিশ্ব বা সিনোফোন একটি নূতন শব্দ যা মৌলিকভাবে "চীনাভাষী"কে বোঝায়, সাধারণভাবে  একজন ব্যক্তি যিনি কমপক্ষে এক প্রকারের চীনা ভাষা বলতে পারেন সেই ব্যক্তি। একাডেমিক লেখকগণ সিনোফোন "চীনা-ভাষী অঞ্চল" দ্ব্যর্থক অর্থে ব্যবহার করেন : হয় বিশেষভাবে "চীন ও তাইওয়ান ব্যতীত চীনা-ভাষী অঞ্চল যেখানে এটি একটি সংখ্যালঘু ভাষা " অথবা যেখানে এটি একটি সরকারী ভাষা সেই অঞ্চলসহ, সাধারণভাবে "চীনা-ভাষী এলাকা "।   অনেক লেখক সিনোফোন বিশ্ব শব্দবিন্যাসটি   বৃহত্তর চীনের বাইরে প্রবাসী চীনা অঞ্চল বোঝাতে ব্যবহার করেন এবং কিছুজন, সমগ্র চীনা ভাষী বিশ্বের জন্য ব্যবহার করেন।  ম্যান্ডারিন চীনা আজ সবচেয়ে বেশি ব্যবহৃত কথ্য ভাষা  যা প্রায় এক বিলিয়ন মানুষ অর্থাৎ বিশ্বের জনসংখ্যার প্রায় ২০% এই ভাষায় কথা বলেন।
সিনোফনের ব্যুৎপত্তি ", চীন-" "China; চীনা" (cf. সিনোলজী) ও "-ফোন" "একটি নির্দিষ্ট ভাষাভাষী" (cf. Arabophone).
এডওয়ার্ড ম্যাকডোনাল্ড (২০১১) দাবি করেন সিনোফোন শব্দটি , ২০০৫ সালে গ্যারেমি বারেমে (অস্ট্রেলিয়া ন্যাশনাল ইউনিভার্সিটি) এবং শু-মে শিহ (ইউসিএলএ) দ্বারা "মনে হয় প্রশান্ত মহাসাগরের উভয় পাশে আলাদাভাবে এবং একযোগে উদ্ভাবন হয়েছে।"  বারেমে (২০০৮) , "সিনোফোন বিশ্ব"  ""ব্যক্তিসমূহ  বা সম্প্রদায় দ্বারা গঠিত যারা এক বা অন্য - বা প্রকৃতপক্ষে, একাধিক চীনা ভাষা এবং উপভাষাসমূহকে মানে বার করার জন্য অথবা পৃথিবীর জন্য ব্যবহার করে এবং পড়া, লেখা বা বিভিন্ন ইলেকট্রনিক মাধ্যমের সাথে একটি সংযুক্তি দিয়ে ব্যবহার করে" হিসাবে ব্যাখ্যা করেন।  
শিহ(২০০৪:২৯) বলেন," "সিনোফোন" সাহিত্যের দ্বারা আমি মনে করি, চীনের বাইরে পৃথিবীর বিভিন্ন অংশে চীনের ভাষাতত্ত্বকারী দ্বারা চীনা ভাষায় লিখিত সাহিত্য, চীন থেকে "চীনা সাহিত্য" -ধর্মীয়তা থেকে আলাদা।"
যাই হোক এর আগেও দুবার সিনোফোনের উল্লেখ ছিল।
১। রুথ কিন (১৯৮৮: ২৩১) চীনা সাহিত্যে "প্রধানভূমি, তাইওয়ান, হংকং, সিঙ্গাপুর, ইন্দোনেশিয়া এবং মার্কিন যুক্তরাষ্ট্র " "সিনোফোন সম্প্রদায়"   হিসাবে উল্লেখ করেছেন।
২। রবার্টস (২০০১:১২) ফরাসি ছাত্রের তুলনা করেন
ক) অ্যাংলোফোন " ইংরেজি তাদের মাতৃভাষা"।
"খ) অ্যালোফোন" ( ক্যুবেক ইংরেজি অর্থে) "ইংরেজি ছাড়া বা ফরাসি  তাদের মাতৃভাষা।
গ) সিনোফোন হিসাবে সংজ্ঞায়িত করেন "ক্যানটোনীজ/ম্যান্ডারিন ভাষী।"
যদিও "অক্সফোর্ড ইংরেজি অভিধান"  এখনো সিনোফোন শব্দটিকে অন্তর্ভুক্ত "করেননি", কিন্তু ১৯০০সালে সর্বপ্রথম ব্যবহৃত ফরাসি থেকে ধার করা ইংরাজি শব্দ "ফ্রাঙ্কোফোন" "ফরাসীভাষী" এবং  "অ্যাংলোফোন"  "ইংরাজিভাষী" শব্দ দুটি নথিভুক্ত করে।   ১৯৮৩ সালে এই ফরাসি ভাষা যা প্রথম সিনোফোন "চীনাভাষী" ব্যবহার করেছিল (CNRTL ২০১২) আলাদা করে "ফ্রাঙ্কোফোন" , যার অর্থ , ফরাসিভাষী, বিশেষত এমন একটি অঞ্চলে যেখানে দুই বা ততোধিক ভাষায় কথা বলা হয় " এবং ফ্রাঙ্কোফোনি ,  "ফ্রেঞ্চভাষী, সমষ্টিগতভাবে, ফরাসি-ভাষী বিশ্বের" (সাধারণভাবে  ইন্টারন্যাশনাল ডি লা ফ্রাঙ্কোফোনিক সংগঠনকে সংক্ষেপ করে)।
হুন সায়েইজি ইংরেজি শব্দভাণ্ডারে সিনোফোনি বা সিনোফোনিয়ার মতো এক সমন্বিত শব্দের অভাব বলে মনে করে,  এইভাবে সিনাফোন শব্দটি ব্যবহার করে "চীনাভাষী, বিশেষ করে একটি অঞ্চলে যেখানে এটি একটি সংখ্যালঘু ভাষা" এবং চীনাভাষী বিশ্বের "চীন ও তাইওয়ানসহ সব চীনা ভাষাভাষী এলাকা, " উভয়ই বোঝান।
আব্দুল গণি খান
গণি খান (পশতু: غني خان) ‎ (১৯১৪–১৯৯৬) ছিলেন একজন পাকিস্তানী পশতু ভাষার কবি, শিল্পী, লেখক, রাজনীতিবিদ এবং বিংশ শতাব্দীর দার্শনিক। তিনি খান আব্দুল গফফার খানের পুত্র ছিলেন এবং খান আব্দুল ওয়ালি খান এর বড় ভাই।
খান আব্দুল গণি খান ব্রিটিশ ভারতের উত্তর-পশ্চিম সীমান্ত প্রদেশের হাথনগরে জন্মগ্রহণ করেন অথবা আজকালকার দিনে পাকিস্তানের খাইবার পাখতুনখোয়া চরসাবাদের উটমানজাই গ্রামে। তিনি লাল শার্ট নেতা খন্দকার আব্দুল গফফার খানের পুত্র এবং খান আব্দুল ওয়ালী খানের বড় ভাই ছিলেন। তার স্ত্রী রোশন একটি ফার্সি বংশোদ্ভূত পরিবার থেকে এসেছে এবং নওয়াব রুস্তম জং এর কন্যা ছিলেন। তিনি শান্তিনিকেতনে রবীন্দ্রনাথ ঠাকুরের বিশ্ববিদ্যালয়ে শিল্প একাডেমিতে অধ্যয়ন করতে গিয়েছিলেন এবং সেখানে চিত্রাঙ্কন এবং ভাস্কর্য তিনি বিশেষ জ্ঞান লাভ করেন। তিনি ইংল্যান্ড সফর করেন এবং পরবর্তীতে মার্কিন যুক্তরাষ্ট্রের সুগার টেকনোলজিতে অধ্যয়ন শুরু করেছিলেন। এরপর তিনি ভারতে ফিরে এসে ১৯৩৩ সালে তাখত ভাই চিনি কলে কাজ শুরু করেন। তার পিতার প্রভাবের কারণে তিনি ব্রিটিশ ভারতে পশতুদের পক্ষে যুক্তিযুক্ত রাজনীতিতে জড়িত ছিলেন। তিনি ১৯৪৮ সালে তিনি পাকিস্তান সরকার কর্তৃক গ্রেফতার হন, যদিও তিনি ঐল সময়ে রাজনীতি থেকে অব্যহতি নিয়েছিলেন। তিনি গ্রেফতার হওয়ার পর সারা দেশের বিভিন্ন কারাগারে ১৯৫৪ সাল পর্যন্ত কারাভোগ করেন। ওই বছরগুলিতেই তিনি তার কবিতা লেখা শুরু করেছিলেন দা পাঞ্জরে চঘার, যেটি তার জীবনের শ্রেষ্ঠ লেখা বলে মনে করা হয়। গণি খান বেশিরভাগ সময়ই সাহিত্যে অবদান রেখে পাকিস্তান সরকারের কাছ থেকে প্রশংসা লাভ করেন এবং পাশাপাশি বিভিন্ন পুরস্কার লাভ করেন (যদিও প্রায়শই অপ্রকাশিত ছিল) কিন্তু তার জীবনের বেশিরভাগ সময়ই কেটেছে পাকিস্তান সরকার কর্তৃক উপেক্ষা শিকার হয়ে। পাখতো সাহিত্য ও চিত্রশিল্পে তার অসাধারণ অবদানের জন্য পাকিস্তানের প্রেসিডেন্ট জেনারেল মুহাম্মদ জিয়া উল হক তাকে (২৩ মার্চ, ১৯৮০) তারিখে সম্মানজনক পুরস্কার সিতারা-ই-ইমতিয়াজের পুরষ্কারে ভুষিত করেন।
খান আবদুল গনি খান ১৯৯৬ সালের ১৫ মার্চ তারিখে মৃত্যুবরণ করেন এবং চরসাদার উতমানজাইয়ে দাফন করা হয়।
তার মৃত্য পরবর্তী সময়ে খাইবার-পাখতুনখোয়া প্রদেশের সরকার তার অসাধারণ কৃতিত্বের স্বীকৃতিস্বরূপ একটি পাবলিক লাইব্রেরী নির্মাণ করে এবং তার প্রতি স্মৃতিচারনার জন্য জায়গা জুড়ে একটি উদ্যান তৈরী করা হয়। উদ্যানটির নামকরণ করা হয় গনি দেরাই বা গনি এর টিলা। এই জায়গাটি তার বাড়ির খুব কাছাকাছি অবস্থিত একটি ঐতিহাসিক ঢিপি দারুল-আমান।
হটু বিদ্যালঙ্কার
হটু বিদ্যালঙ্কার (১৭৭৫ - ১৮৭৫) আঠেরোশ শতকের একজন মহিলা পন্ডিত, চিকিৎসক ও বৈয়াকরণিক। তিনি রূপমঞ্জরি নামেও পরিচিতা ছিলেন।
হটু বিদ্যালঙ্কার বর্ধমান জেলার কলাইঝুটি গ্রামে জন্মগ্রহণ করেন। তার পিতা নারায়ন দাসও শাস্ত্রে সুপণ্ডিত ছিলেন।
পিতার মৃত্যুর পর শ্রাদ্ধাদি সম্পন্ন করে তিনি গুরুগৃহে ফিরে যান। ব্যাকরণ পাঠ শেষে তিনি সারগ্রাম নিবাসী আচার্য গোকুলানন্দ তর্কালঙ্কার এর কাছে সাহিত্য ছাড়াও চরক সুশ্রুত ইত্যাদি চিকিৎসা শাস্ত্র অধ্যয়ন করেন। তার কাছে বহু চিকিৎসক আসতেন চিকিৎসাবিদ্যা গ্রহনের জন্যে। তদানীন্তন যুগে একজন মহিলা হয়েও পুরুষ ছাত্রদের শিক্ষাদান করে সমাজে সাহসিকতার পরিচয় দেন। তিনি পুরুষদের মত মস্তক মুন্ডন, শিখা ধারন ও উত্তরীয় পরতেন। সংস্কৃত ব্যাকরণ, কাব্য, স্মৃতি ও নব্যান্যায়ে তিনি বিশেষ পারদর্শিতা লাভ করে বারাণসীতে এক চতুষ্পাঠী স্থাপন করেছিলেন। হটু বিদ্যালঙ্কার আজীবন অবিবাহিতা ছিলেন। সমগ্র জীবন জ্ঞান ও চিকিৎসা বিদ্যার আরাধনা করেছেন।
লেডিকেনি (মিষ্টি)
লেডিকেনি () বা লেডি কেনি হল ভারতের পশ্চিমবঙ্গ রাজ্যের একটি জনপ্রিয় ভারতীয় মিষ্টি। এটি একটি হালকা ভাজা লালচে-বাদামী গোলাকার মিষ্টি যা ছানা এবং ময়দা দিয়ে তৈরি এবং চিনির তরল রসের মধ্যে ভেজানো থাকে। ১৮৫৬-৬২ সালের মধ্যে ভারতে গভর্নর-জেনারেল চার্লস ক্যানিংয়ের স্ত্রী লেডি ক্যানিংয়ের নামে নামকরণ করা হয় মিষ্টির এবং সকলের কাছে মিষ্টিটি লেডিকেনি নামে পরিচিত হয়।
মিষ্টিটি ১৯ শতকের মাঝামাঝি সময়ে কলকাতায় প্রথমে তৈরি হয় বা জন্মগ্রহন করে। মিষ্টি এর উৎপত্তি সংক্রান্ত বিভিন্ন কিংবদন্তি আছে। সর্বাধিক জনপ্রিয় কিংবদন্তী অনুসারে, ১৮৫৬ থেকে ১৮৬১ সাল পর্যন্ত তাঁর মৃত্যুর পর ভারতে থাকার সময় তিনি লেডি ক্যানিংয়ের সম্মানে ভীম চন্দ্র নাগ কর্তৃক একটি বিশেষ মিষ্টি প্রস্তুত করেছিলেন। গল্পের কিছু সংস্করণে, ১৮৫৬ সালে লেডি ক্যানিং এর ভারত সফরের জন্য মিষ্টিটি প্রস্তুত করা হয়েছিল, অন্য সংস্করণে, তার জন্মদিন উপলক্ষে এটি প্রস্তুত করা হয়েছিল। গল্পের কিছু বৈচিত্র্য যে এটি তার প্রিয় ডেজার্ট হয়ে ওঠে, যা তিনি প্রতিটি উপলক্ষের জন্য দাবি করতেন। আরেকটি কিংবদন্তির মতে, বিদ্রোহের পর ১৮৫৭ সালে বাহারামপুরের কন্সরফারদের দ্বারা কনিং ও তার স্ত্রী এই মন্দিরে স্মরণ করা হয়।
১৮৬১ সালে লেডি ক্যানিং মারা যান। তখন থেকেই মিষ্টি বাংলায় প্রচুর জনপ্রিয়তা অর্জন করেছে। এই মিষ্টিটি সেই সময় নিমন্ত্রিতদের ভোজে না দিলে অনুষ্ঠান বা ভোজ অসম্পূর্ণ থাকত। বলা হয় যে মিষ্টি বিক্রি করে প্রচুর পরিমাণে সম্পত্তি ও অর্থকরি তৈরি করেছিলেন মিষ্টি নির্মাতা। যদিও কিছু ব্যক্তি দাবি করেছে যে মিষ্টির জনপ্রিয়তা স্বাদের কারণে নামের কারণে নয়। এটি জনপ্রিয়তা লাভ করে, মিষ্টিটি "লেডি ক্যানিং" নামে পরিচিত হয়, যা ধীরে ধীরে "লেডিকেনি" নামে পরিচিত হয়ে পড়ে।
মুস্তাফা সুফি
মুস্তাফা সুফি (১৮৮৩- ২৮ জানুয়ারি ১৯২১) ছিলেন একজন তুর্কি সমাজতান্ত্রিক নেতা।
মুস্তাফা সুফি ১৮৮৩ সালে তৎকালীন অটোমান সাম্রাজ্যের (বর্তমানে তুরস্কের অন্তর্গত) গায়ারসান প্রদেশে জন্মগ্রহণ করেন। গালাতাসারায় উচ্চ বিদ্যালয়ে অধ্যয়নের পূর্বে তিনি জেরুজালেম, দামেস্ক ও এরজুরুমে শিক্ষা গ্রহণ করেন। তিনি প্যারিসে রাষ্ট্রবিজ্ঞান বিষয়ে অধ্যয়ন করার পাশাপাশি সেখানে তুর্কি সংবাদপ্ত্র "তানিন" এর একজন সংবাদপ্রেরকের দায়িত্ব পালন করেন। তিনি ১৯১০ সালে তুরস্কে ফিরে আসেন এবং "ইফহাম" পত্রিকার সম্পাদকের দায়িত্ব গ্রহণ করেন। তিনি আইন ও অর্থনীতি বিষয়ে বক্তার ভূমিকাও পালন করেন। ১৯১৩ সালে তিনি মাহমুদ সেভকেত পাশার হত্যাকাণ্ডে সম্পৃক্ততার দায়ে অভিযুক্ত হন এবং সিনপে পনের বছর নির্বাসনের সাজাপ্রাপ্ত হন। এখানে তিনি পশ্চিমা দর্শন বিষয়ে "ইকতিহা" ও "হক" সাময়িকীতে প্রবন্ধ লিখেন। ১৯১৪ সালে তিনি সিনপ থেকে পালিয়ে রাশিয়ায় চলে যান। সেখানে প্রথম বিশ্বযুদ্ধের প্রাদুর্ভাবে রুশ কর্তৃপক্ষ তাঁকে একজন যুদ্ধবন্দি হিসেবে বিবেচনা করে এবং উরাল অঞ্চলে নির্বাসনে পাঠায়।
১৯১৫ সালে উরালে থাকাকালীন মুস্তাফা সুফি বলশেভিক পার্টিতে যোগদান করেন। ১৯১৮ সালের জুলাই মাসে মস্কোতে তুর্কি বামপন্থী সমাজতন্ত্রীদের মহাসভা সংগঠনে তিনি সাহায্য করেন এবং নভেম্বরে মাস্কমে জড়িয়ে পড়েন। তিনি নারকোমনাটসের "নিখিল রাশিয়া মুসলিম কর্মীদের কেন্দ্রীয় কমিটি" বিভাগে নির্বাচিত হন। তিনি মিরসায়েত সোল্টানগালিয়েভের কার্যনির্বাহকের ভূমিকাও পালন করেন। তিনি ইস্টার্ন পাবলিসিটি ব্যুরোর তুর্কি বিভাগের চেয়ারপার্সন ছিলেন। ১৯১৯ সালে তিনি আন্তর্জাতিক কমিউনিস্টের প্রথম মহাসভায় তুরস্কের প্রতিনিধিত্ব করেন। একই বছর তিনি "ইয়েনি দুনিয়া" (নতুন বিশ্ব) প্রতিষ্ঠা করেন, যেটি তুর্কি যুদ্ধবিন্দিদের মধ্যে বৈজ্ঞানিক সমাজতন্ত্রের ভিত্তি জনপ্রিয় করার জন্য কাজ করত
১৯২০ সালের ১০ই সেপ্টেম্বর বাকুতে তুরস্কের কমিউনিস্ট পার্টির প্রথম মহাসভায় সুফিকে সভাপতি নিযুক্ত করা হয় এবং এরপর সুফি আনাতোলিয়াতে যান। তিনি ছিলেন সেই ১৫ জন তুর্কি কমিউনিস্টদের মধ্যে একজন যারা স্বাধীনতা যুদ্ধে যোগদানের জন্য তুরস্কে গিয়েছিল।এরজুরুমে কমিউনিস্টরা বাধার সম্মুখীন হলে বাকুতে ফিরে যাওয়ার চেষ্টা করে।১৯২১ সালের ২৮শে জানুয়ারি রাতে ট্রাবজন থেকে নৌপথে ভ্রমণ শুরু করলে তাঁরা নাবিক ইয়াহিয়ার হাতে নিহত হন। অন্যান্য সূত্রমতে তিনি ট্রাবজনে এনভারের সমর্থক একটি দলের দ্বারা নিহত হয়েছিলেন। কারণ সুফি হয়ত এনভারের মস্কোতে রাজনৈতিক কার্যক্রমের পরিকল্পনা এবং তুর্কি জাতীয়তাবাদীদের পতনের পরে বলশেভিকদের ব্যবহার করে ক্ষমতা লাভের আকাঙ্খা প্রকাশ করে দিত।
সুফি ১৯২১ সালের ২৮শে জানুয়ারি কৃষ্ণ সাগরে মৃত্যুবরণ করেন।
রুয়ান কেঞ্জেখাঁনুলীয়
রুয়ান কেঞ্জেখাঁনুলীয় একজন কাজাখ উদ্যোক্তা ও এনজিও কর্মী। যাকে ২০১১ সালের আগস্ট মাসে উইকিপিডিয়ার সহ-প্রতিষ্ঠাতা জিমি ওয়েলস, উইকিপিডিয়ান অফ দ্যা ইয়ার(২০১১) হিসেবে নির্বাচিত করেন।
১ মে ১৯৭৯ সালে, পূর্ব কাজাখস্তান অঞ্চলে তিনি জন্মগ্রহণ করেন। ২০০১ সালে, তিনি আলমাতি বিশ্ববিদ্যালয় (Abay Kunanbayev এর নামে) আন্তর্জাতিক বিষয়ে একটি স্নাতক ডিগ্রী অর্জন করেন।
ন্যাশনাল ডিবেট সেন্টার পাবলিক ফাউন্ডেশন এবং ইউটিউবে টিভি প্রোগ্রাম "আজমাত" -এর প্রধান সম্পাদক জাতীয় টেলিভিশন চ্যানেল খবর-এর প্রোগ্রাম সমন্বয়কারী হিসেবে বিশ্ববিদ্যালয়ের বছরব্যাপী তার দ্বারা পরিবেশিত হয়। তিনি রাউন্ড ফেডারেশনে অর্থনৈতিক পর্যবেক্ষক এবং ন্যাশনাল টেলিভিশন এজেন্সির মস্কো ব্যুরো প্রধান হিসাবে টেলিভিশনে যোগদান করার পর, দায়িত্বের সংগে সে কাজ সম্পাদনা করেন। 
এরপর, তিনি কাজাখস্তানের রাশিয়ান দূতাবাসের প্রথম সচিব হিসেবে দায়িত্ব পালন করেন। 
২০১০ সালে, তিনি হার্ভার্ড বিশ্ববিদ্যালয়ে এক বছরের সহযোগিতা করার জন্য মার্কিন যুক্তরাষ্ট্র ভ্রমণ করেন, যেখানে তিনি প্রথমবারের মতো "মিডিয়া, পলিটিকস এবং পাওয়ার ইন দি ডিজিটাল এজ" শ্রেণী গ্রহণ করেন। একই বছর, তিনি ২০১০ থেকে ২০১১ সালে বৈশ্বিক বিষয় ফেডারেল এর জন্য ওয়েদারহেড সেন্টার প্রতিষ্ঠা করেন
। পরে তিনি অলাভজনক প্রতিষ্ঠান উইকিবিলিম এর প্রতিষ্ঠা করেন, যা ইন্টারনেটে বিনামূল্যে কাজাখ-ভাষা সংক্রান্ত তথ্য সরবরাহের লক্ষ্যে কাজ করে। ২০১৪ সালে তিনি কিজিলোডার অঞ্চলের ডেপুটি গভর্নর নিযুক্ত হন।
তিনি বৈদেশিক বিষয়সমূহের ইউরেশীয় কাউন্সিলের প্রতিষ্ঠাতা পরিচালক হিসেবেও দায়িত্ব পালন করেন, যা আনুষ্ঠানিকভাবে ১২ নভেম্বর ২০১৪ তারিখে কাজাখ সরকার থেকে অনুদান দিয়ে প্রতিষ্ঠিত হয়।
২০১২ সালে তিনি কিশোর-কিশোর আত্মহত্যা প্রতিরোধের জাতীয় কর্মসূচী এবং জীবনচক্র উন্নয়নশীল করার লক্ষ্যে মিশন দিয়ে অলাভজনক প্রতিষ্ঠান বিলিম ফাউন্ডেশন প্রতিষ্ঠা করেন।
২০১৭ সালে তিনি জাতীয় প্রকল্প "কমিশনের প্রধানের পদে নিয়োগ করেন" তিনি "কাজাখ ভাষার জন্য ১০০ টি পাঠ্যবই অনুবাদ করেছেন"।
আন্তর্জাতিক বেগুনি হিজাব দিবস
আন্তর্জাতিক বেগুনি হিজাব দিবস (বৈশ্বিক হিজাব দিবস এবং কুফি দিবস নামেও পরিচিত) প্রতি বছর ফেব্রুয়ারি দ্বিতীয় শনিবার পালন করা হয়। এটি প্রায়শই মুসলমানদের দ্বারা উদযাপন করা হয়, তবে বিশেষকরে নারীকুল এদিন বেগুনি হিজাব পরে থাকেন, তবে কেউ কেউ চাইলে বেগুনি স্কার্ফ, টাই বা যেকোনো বেগুনি রঙের পোশাক পরিধান করে অংশগ্রহণ করতে পারেন।
অনেকেই বিশ্বাস করে যে নারীর প্রতি সহিংসতা ইসলামের দ্বারা অনুমোদিত। বিয়েতুল সালাম নেটওয়ার্ক, একটি দল যা গার্হস্থ্য সহিংসতার সম্মুখীন নারীদের সঙ্গে কাজ করে, তারা বলেন, "সবচেয়ে ভ্রষ্ট ধূর্ততার এক কাজ হল যে এই বলা যে, ইসলাম নারীদেরকে তাদের স্ত্রীকে মারার অধিকার দেয়"। লিবিয়ায় প্রথমবারের মতো বেগুনি হিজাব দিবস উদযাপনের একটি সংগঠন লিবিয়ার নারীদের মুখপাত্র বলেন, "এটি একটি ভয়ানক ভুল ব্যাখ্যা এবং ধর্মের একটি ইচ্ছাকৃত অপব্যবহার"। এর পরিবর্তে, তারা বলেন যে,"ইসলাম অন্যদের ক্ষতি না করতে মুসলমানদের শেখায়"। এডমন্টনে একটি অনুষ্ঠান সংগঠিত করে সানা তরিক বলেন, "মুসলিম নারীদেরকে নিপীড়িত বলে গণ্য করা উচিত নয়, গার্হস্থ্য সহিংসতা এমন কিছু বিষয় যা সকল গোষ্ঠীর মানুষের মাঝেই বিরাজ করে"।
সুলেইমান শাহের সমাধি
সুলেইমান শাহের সমাধি () অটোমান ঐতিহ্য অনুযায়ী, কবরস্থান (সমাধি, সমাধিস্তম্ভ)সুলেইমান শাহের অবকাশ (১১৭৮-১২৩৬), উসমানীয় সাম্রাজ্যের প্রতিষ্ঠাতা প্রথম উসমান (১৩২৩/৪) এর পিতামহ । কিংবদন্তি এই সমাধিস্থলটি ১২৩৬ থেকে তিনটি জায়গায় অবস্থান করছে। বর্তমান সময়ে সবগুলি সিরিয়ায় অবস্থান করছে। ১২৩৬ থেকে ১৯৭৩ সাল পর্যন্ত, সমাধিটির প্রথম জায়গাটি বর্তমানে সিরিয়ায় রাক্কা গভর্নোরেট অবস্থিত প্রাসাদ কালেত জাবারের কাছে অবস্থিত।
লাউসেন চুক্তির (১৯২৩) মাধ্যমে তুর্কি, সিরিয়া ও অন্যান্য রাজ্যে উসমানীয় সাম্রাজ্যকে ভেঙ্গে ফেলা হলে ক্যাসল কালাত জবারের অবস্থিত কবরটি তুরস্কের সম্পত্তি হিসেবে বিবেচনা করা হয়।
১৯৭৩ সালে যখন ক্যাসল কালাত জাবার আশেপাশের এলাকায় আসাদ লেক বন্যার কারনে প্লাবিত হয় তখন তুরস্ক ও সিরিয়ার মধ্যকার চুক্তির মাধ্যমে কবরটি ৮৫ কিলোমিটার উত্তর দিকে সরিয়ে আনা হয়, কিন্তু ইউফ্রেটিস নদীর উপর এবং সিরিয়ায় তুরস্ক সীমান্ত থেকে ২৭ কিলোমিটার দূরে চলে যায়।
২০১৫ সালের শুরুর দিকে সিরিয়ার গৃহযুদ্ধের সময় তুরস্ক একতরফাভাবে সিরিয়ার একটি নতুন স্থানে কবরটি স্থানান্তরিত করে, যার ফলে তুরস্কের সীমান্ত থেকে প্রায় ১৮০ মিটার দূরে, পশ্চিমে কোবানী এবং সিরিয়ার আশেপাশের গ্রামের উত্তর দিকে, কবর পাহারার জন্য প্রায় ৪০ জন তুর্কি সৈন্যকে মোতায়েন করা হয়েছে। তুর্কি সরকার ভাষ্য অনুযায়ী, সমাধিটী অস্থায়ী ভিত্তিতে কয়েকবার স্থানান্তরিত করা হলেও এটির স্থিতির কোনরুপ পরিবর্তন করা হয়নি।
সুলেইমান শাহ (খ্রী: ১১৭৮–১২৩৬) উসমানীয় সাম্রাজ্যের ঐতিহ্য অনুযায়ী, উসমানীয় সাম্রাজ্যের প্রথম সুলতান এবং প্রতিষ্ঠাতা ওসমানের পিতামহ (১৩২৩/৪)। ধারণা করা হয় যে, সুলেইমান শাহ বর্তমানে সিরিয়ায় অবস্থিত রাকা গভর্নোরেটে অবস্থিত দুর্গ কালাত জাবার এর কাছাকাছি ফোরাত নদীতে ডুবে মারা যান এবং একজন কিংবদন্তির সমাধি অনুযায়ী এটি দুর্গের কাছাকাছি কবর দেওয়া হয়।
১৯২১ সালে ফ্রান্স ও তুরস্ক কর্তৃক স্বাক্ষরিত অংকার চুক্তির ৯ নং অনুচ্ছেদে বলা হয়েছে যে, সুলেইমান শাহের মাজার (তার প্রথম স্থানে) "ভবিষ্যতে তুরস্কের সম্পত্তি হিসেবে অন্তর্ভুক্ত থাকবে এর জন্য অভিভাবক হিসেবে নিয়োগ করতে পারে এবং পাশাপাশি তুর্কি পতাকা উড়াতে পারবে"।
বিবিসির ভাষ্য মতে, এই চুক্তির মাধ্যমে সমাধিস্থলের স্থানটিও তুর্কি অঞ্চল হিসেবে বিবেচিত হবে কিন্তু এটি চুক্তির মাধ্যমে লিখিত হয় নি। অবশেষে ১৯২৩ সালে এই স্থিতাবস্থা লাউসেন চুক্তির ৩নং অনুচ্ছেদে এর মাধ্যমে নিশ্চিত করা হয়েছিল। প্রাথমিকভাবে তুর্কি সৈন্যদের ১১-জন প্রত্নতাত্ত্বিক সৈন্যবাহিনীর একটি দল কবর রক্ষায় নিয়োজিত ছিল।
ইরাকের ইতিহাস
১৯২০ খ্রিস্টাব্দে ইরাককে আধুনিক রাষ্ট্রের অঞ্চল হিসাবে ঘোষনা করা হয়েছিল। নিম্ন মেসোপটেমিয়া (প্রথমে ঐতিহাসিক বাবিলনিয়া এবং পরবর্তীতে 'ইরাক-আই' আরব নামেও) অন্তর্ভুক্ত করা হয়। আবার উচ্চ মেসোপটেমিয়া এবং সিরিয়ার মরুভূমি উভয়ে আরবীয় মরুভূমির অংশ হিসাবে অন্তর্ভুক্ত করা হয়। ইরাকের ইতিহাস বিশ্বের সবচেয়ে পুরাতন ইতিহাস হিসাবে পরিচিত। লেখা, সাহিত্য, বিজ্ঞান, গণিত, আইন এবং দর্শনশাস্ত্র এগুলা ইরাকের পুরাতন ইতিহাসের মধ্যে অন্তর্ভুক্ত; সুতরাং এর সাধারণ উপাধি হচ্ছে সভ্যতার দোলনা। উবায়েদের যুগে সভ্যতার প্রথম দিকে ক্রিসেন্টের অংশ হিসাবে, মেসোপটেমিয়ায় নবোপলীয় আবির্ভাব ঘটে এবং ব্রোঞ্জ যুগ জুড়ে (সুমেরীয়, আক্কাদীয়ান, ব্যাবিলনীয় ও আসিরিয়ান নিয়ে একটি উল্লেখযোগ্য অংশ গঠন করে)। ব্যাবেলনের সাম্রাজ্যের পতনের পর, মেসোপটেমিয়ায় প্রথম ফার্সি শাসন চালু হয় এবং তারপর ধীরে ধীরে গ্রিক শাসনও চালু হতে থাকে। তৃতীয় শতাব্দীতে আবারো এটি পারসিয়ানদের নিয়ন্ত্রণের চলে গিয়েছিল। আরবদের কারনে জনসংখ্যা ক্রমবর্ধমানভাবে বিচ্ছিন্ন হচ্ছিল এবং তখন থেকে ইরাকের আরবী নাম আল-'ইরাক হিসাবে সময় সম্পর্কে তারিখগুলি নির্ধারণ করা হয়। ৭ ম শতাব্দীতে ইসলামি খিলাফতের বিজয়ের মাধ্যমে খলিফা রশিদুন সাসানিড সাম্রাজ্যটি ধ্বংস করেন । ৯ম শতাব্দীতে আব্বাসীয় খিলাফতের সময়ে বাগদাদ নগরী "ইসলামি স্বর্ণ যুগের" কেন্দ্রে পরিনত হয়ে ওঠে। ১০ম শতাব্দীতে বাওয়াহীদ ও সেলজুক আক্রমণ ও বিজয়ের ফলে বাগদাদের আয়তন দ্রুত বৃদ্ধি পেতে থাকে ।১২৫৮ খ্রিষ্টাব্দে মঙ্গোলেরা বাগদাদ আক্রমন করার মধ্য দিয়ে এর সম্প্রসারন বন্ধ হয়ে যায় ।তুর্কি-মঙ্গোল ও ইরাক মিলে একটি প্রদেশ গঠিত করে ।
মহীশূর বিমানবন্দর
মহীশূর বিমানবন্দর (আইএটিএ: এমওয়াইকিউ, আইসিএ: ভিওএমওয়াই), এটি মন্দাকাল্লি বিমানবন্দর নামেও পরিচিত। বিমানবন্দরটি ভারতের কর্ণাটক রাজ্যের মহীশূর শহরে অবস্থিত। এটি শহরের ১০ কিলোমিটার (৬.২ মাইল) দক্ষিণে মন্দাকাল্লি গ্রামের কাছে অবস্থিত এবং ভারতীয় বিমানবন্দর কর্তৃপক্ষ (এএআই) কর্তৃক পরিচালিত হয়। বিমানবন্দরের ইতিহাস থেকে জানা যায় ১৯৪০ সালে, এটি মহীশূর রাজ্যের দ্বারা নির্মিত হয়েছিল। যাত্রী সেবা, ভারতীয় বিমান বাহিনীর প্রশিক্ষণের উড়োজাহাজ এবং অন্যান্য অপারেশনগুলি বেশ কয়েক দশক ধরে মহীশূর বিমানবন্দরে ঘটেছিল। নির্ধারিত ফ্লাইটগুলির মধ্যে একটি অনিয়মিত বিমান চলাচল ১৯৯০ থেকে ২০১০ পর্যন্ত অব্যাহত ছিল; এআইয়ের ব্যাপক সংস্কারের পর বিমানবন্দরে কিংফিশার এয়ারলাইন্স ছিটকে পড়ে। বিমানটির দ্বারা মহীশূরে সেবা বজায় রাখতে অসুবিধা হয়েছে। তবুও, আঞ্চলিক বিমান পরিবহন সংস্থা ট্রুজেট ২০১৭ সালের সেপ্টেম্বরে চেন্নাই থেকে মহীশূর বিমানবন্দরের মধ্যে যাত্রা শুরু করে।
১৯৪০ সালে মহীশূর প্রাদেশিক রাজ্যের ২৮০ একর (১২০ হেক্টর) জমির উপর বিমানবন্দর স্থাপন করা হয়। ১৯৪৭ সালে ভারত স্বাধীন হওয়ার পর, কর্ণাটক সরকার বিমানবন্দরটির নিয়ন্ত্রণ গ্রহণ করেছিল। সিভিল এভিয়েশন মন্ত্রণালয় ১৯৫০ সালে বিমানবন্দরের নিয়ন্ত্রণ গ্রহণ করেছে। ডাকোটা সংস্থা বিমানবন্দর থেকে বিমানের যাত্রা শুরু করে বেঙ্গালুরু যাওয়ার যাত্রা শুরু করে, কিন্তু যত দ্রুত সম্ভব মানুষ রাস্তায় ভ্রমণ করতে পারত না। তারপরে, দ্য হিন্দু পত্রিকা সংস্থা চেন্নাই থেকে ব্যাঙ্গালোর থেকে দৈনিক ফ্লাইট শুরু করে তার সংবাদপত্র প্রদান করার জন্য। যাইহোক, এই বিমান পরিসেবা মাত্র কয়েক মাস স্থায়ী হয়। .
পরবর্তীতে, বিমানবন্দরটি বিমানে বিদেশি পর্যটকদের বহনকারী সনদ ফ্লাইট এবং জওয়াহেরলাল নেহেরুর মতো দেশবাসীর জন্য পরিবহনের উড়োজাহাজ দ্বারা ব্যবহৃত হয়। ভারতীয় এয়ার ফোর্স এয়ারপোর্টেও প্রশিক্ষণ ফ্লাইট পরিচালনা করে। ১৯৫৮ সালে, আঞ্চলিক এয়ারলাইন ওয়েওডুট তিনবার ডরনার ডো ২২৮ বিমান ব্যবহার করে ব্যাঙ্গালোর থেকে সাপ্তাহিক ফ্লাইট শুরু করে। এই পরিষেবাটি বিখ্যাত ভারতীয় লেখক আর.কে. নারায়ণের উদ্বোধন করেন। এ সময় মহীশূর বিমানবন্দরটি শুধুমাত্র ঘাসের রানওয়ে এবং একটি টয়লেটের সাথে একটি একক টার্মিনাল ছিল। কারণ কম যাত্রী পরিবহন, বিমান চলাচল শেষ ১৯৯০ সালে হয়েছিল।
মাহীশূর বিমানবন্দরের রানওয়ে, ০৯/২৭, ৩০ মিটার প্রস্ত ও ১,৭৪০ মিটার দীর্ঘ (৫,৭০৯ ফুট × ৯৮ ফুট) এবং এটিআর ৭২ টারবোট্রোপ এবং অনুরূপ উড়োজাহাজের সেবা করার ক্ষমতা রয়েছে। পূর্বের তিনটি পার্কিং স্থান রয়েছে এবং রানওয়েটি একটি একক সীমানার ট্যাক্সিওয়ে দ্বারা সংযুক্ত। মাহীশূর বিমানবন্দরটির যাত্রী টার্মিনাল ৩,২৫০ বর্গ মিটার (৩৫,০০০ বর্গ ফুট) দখল করে এবং সর্বোচ্চ ১৫০ জন যাত্রী ধরে রাখতে পারে।
কেন্দ্রীয় সরকারের উদে দেশ কা আম নাগরিক এয়ার ইন্ডিয়া রিজার্ভিয়াল এর প্রস্থানের পরে মহীশূর বিমানবন্দর থেকে বিমান পরিষেবা পুনরায় চালু করে। বিমান পরিষেবা আঞ্চলিক বিমান সংস্থা ট্রুজেট ২০১৭ সালের সেপ্টেম্বর মাসে চালু করে। নভেম্বর ২০১৭ হিসাবে, নিম্নলিখিত বিমানবন্দরের সঙ্গে মহীশূর বিমানবন্দরের বিমান যোগাযোগ রয়েছে:
সল্ট লেক শহর
সল্ট লেক শহর (ইংরেজিঃ Salt Lake City) হলো ইউএস এর ইউটা অঙ্গরাজ্যের রাজধানী এবং সবচেয়ে জনবহুল শহর।২০১৪ সালের হিসেবে শহরটির মেট্রোপলিটন এলাকায় মোট জনসংখ্যার পরিমাণ ছিল ১১,৫৩,৩৪০ জন।এটি অধিকতরভাবে নগরীয় এলাকায় অবস্থিত।গ্রেট বেসিনের প্রধান দুইটি শহুরে অঞ্চলের মধ্যে সল্ট লেক সিটি শহরটিও অন্যতম।'
রূপসা জমিদার বাড়ি
রূপসা জমিদার বাড়ি বাংলাদেশের চাঁদপুর জেলার ফরিদগঞ্জ উপজেলায় অবস্থিত একটি জমিদার বাড়ি।
প্রায় ২৫০ বৎসর আগে বংশাল গ্রামের বর্তমান খাজুরিয়া গ্রামের হিন্দু জমিদারদের জমিদারির পতন হলে ব্রিটিশদের কাছ থেকে এই জমিদারি কিনে নেন রূপসা জমিদার বাড়ির প্রতিষ্ঠাতা এবং তিনি রূপসা জমিদার বাড়িটি প্রতিষ্ঠিত করেন। তবে এই জমিদার বাড়ির প্রতিষ্ঠাতাকে নিয়ে কিছু মতামত রয়েছে। একটি মতে এই জমিদার বাড়ির প্রতিষ্ঠাতা ছিলেন আহম্মদ রাজা নামের একজন। আর আরেকটি মতে এই জমিদার বাড়ির প্রতিষ্ঠাতা ছিলেন মোহাম্মদ গাজী নামের একজন। তবে বেশি প্রসিদ্ধ হচ্ছে আহম্মদ রাজা নামের একজনই এই রূপসা জমিদার বাড়ির প্রতিষ্ঠাতা। আর ওনার সন্তান ছিলেন মোহাম্মদ গাজী। আহম্মেদ রাজার মৃত্যুর পর এই জমিদার বাড়ির জমিদারিত্ব গ্রহণ করেন মোহাম্মদ গাজী। তারপর মোহাম্মদ গাজীর মৃত্যুর পর এই জমিদার বাড়ির জমিদারিত্ব পান তার সন্তান আহমেদ গাজী। এই জমিদাররা খাজনার জন্য প্রজাদের উপর কখনো অত্যাচার জুলুম করতেন না। উল্টো প্রজাদের দুঃখ-দুর্দশার সময় তাদেরকে সাহায্য করতেন। তাই তাদেরকে প্রজারা অনেক শ্রদ্ধা করত, যা এখনো বিদ্যমান রয়েছে সাধারণ মানুষের কাছে। এই রূপসা জমিদার পরিবারের একজন হলেন খান বাহাদুর আবিদুর রেজা চৌধুরী। তিনি ব্রিটিশ শাসনামলে নামকরা রাজনীতিবিদ ও সমাজকর্মী ছিলেন। এই জমিদার বাড়ির বংশধররা এখনো এই বাড়িটিতে বসবাস করতেছেন।
মহান মুক্তিযুদ্ধ এর সময় পূর্ব বাংলার বেশিরভাগ জমিদাররাই পাকিস্তান মেলেটারি বাহিনীকে অর্থ এবং বিভিন্নভাবে সাহায্য করেছে। কিন্তু এই রূপসা জমিদাররা পাকিস্তানি মেলোটারিকে সাহায্য করেননি। তারা মূলত মুক্তিযোদ্ধাদের সাহায্য করেছেন।
জমিদার বাড়ির সামনে বিশাল মাঠ। জমিদার বাড়িতে ইট দিয়ে তৈরি করা মোট তিনটি ভবন আছে। এর মধ্যে একটি হচ্ছে মূল ভবন, আর একটি আছে মুল ভবনের বাম পাশে এবং আরেকটি আছে মূল ভবনের পিছনে। এছাড়াও আছে ঢেউটিন দিয়ে তৈরি করা তিনটি ঘর। জমিদার বাড়িতে ঢুকার পথে ডানপাশে আছে জমিদার বাড়ির মসজিদ এবং জমিদার বাড়ির কবরস্থান। আর ঘাটবাঁধানো একটি বিশাল পুকুর ও জমিদার বাড়ির প্রবেশদ্বার।
বাংলাদেশে অবস্থিত বেশিরভাগ জমিদার বাড়িই অযত্ন ও অবহেলার কারণে প্রায় ধ্বংসের মুখে। কিন্তু রূপসা জমিদার বাড়ি এখনো প্রায় আগের মতই আছে। রূপসা জমিদার বাড়িতে প্রবেশ পথে একটি গেইট রয়েছে, ভিতরে একটি মসজিদ, জমিদার পরিবারবর্গের একটি কবরস্থান, একটি কাছারি ঘর রয়েছে।
এম. এ. আজিজ
এম. এ. আজিজ (জন্ম:১৯২১-মৃত্যু ১১ জানুয়ারি ১৯৭১) হলেন বাংলাদেশের একজন প্রখ্যাত রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। তাঁর নামানুসারে চট্টগ্রাম স্টেডিয়ামের নামকরণ হয়েছে এম.এ আজিজ স্টেডিয়াম।
৯২১ সালে চট্টগ্রাম জেলার হালিশহরে তাঁর জন্ম। পিতা মোহাববত আলী ও মাতা রহিমা খাতুন।
ম.এ আজিজ ১৯৪০ সালে পাহাড়তলী রেলওয়ে হাইস্কুল থেকে ম্যাট্রিকুলেশন এবং ১৯৪২ সালে চট্টগ্রাম কলেজ থেকে ইন্টারমিডিয়েট পাস করেন। এ সময়ে তিনি অল বেঙ্গল মুসলিম স্টুডেন্টস লীগে যোগ দেন। রাজনৈতিক কর্মকান্ডের জন্য ১৯৪৪ সালে তাঁকে কলেজ থেকে বহিষ্কার করা হয়।
আওয়ামী মুসলিম লীগের প্রতিষ্ঠা লগ্ন থেকে তিনি চট্টগ্রাম জেলা শাখার সাধারণ সম্পাদক হিসেবে দায়িত্ব পালন করেন। বায়ান্নের ভাষা আন্দোলনে চট্টগ্রামে সর্বদলীয় রাষ্ট্রভাষা সংগ্রাম কমিটির যুগ্ম আহবায়ক হিসেবে তিনি উল্লেখযোগ্য অবদান রাখেন। ভাষা আন্দোলনের পরপরই তিনি গ্রেপ্তার হয়ে কারাবরণ করেন। এম.এ আজিজ ১৯৫৩ সালে আওয়ামী মুসলিম লীগের কেন্দ্রীয় কার্যনিবাহি কমিটির সদস্য নির্বাচিত হন।  ১৯৫৪ সালে ৯২-ক ধারা জারি হলে সরকার তাঁকে গ্রেপ্তার করে। ১৯৫৮ সালে সামরিক শাসন জারি হলে তিনি পুনরায় গ্রেপ্তার হন। ১৯৬৬ সালে বঙ্গবন্ধু শেখ মুজিবুর রহমানের নেতৃত্বে ৬-দফা আন্দোলনে তিনি গুরুত্বপূর্ণ ভূমিকা রাখেন। তিনি ১৯৬৬ সালের ৮ মে নিরাপত্তা আইনে বঙ্গবন্ধু শেখ মুজিবুর রহমান সহ অন্যান্য নেতৃবৃন্দের সঙ্গে গ্রেপ্তার হন। সামরিক শাসন বিরোধী আন্দোলনের সময় ১৯৭০ সালের ১৮ জুলাই তিনি পুনরায় গ্রেপ্তার হন। এম.এ আজিজ ১৯৭০ সালের সাধারণ নির্বাচনে আওয়ামী লীগের প্রার্থী হিসেবে কোতোয়ালী-ডবলমুরিং আসন থেকে পাকিস্তান গণপরিষদের সদস্য নির্বাচিত হন।
এম.এ আজিজ ১৯৭১ সালের ১১ জানুয়ারি মৃত্যুবরণ করেন।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।